Monday, February 4, 2013 TURONZAMIN 1.BOSH SAHIFA, Uzbek Leave a comment\nИзоҳ. Дрезден ярмаркаси ташкилотчиларидан бири бўлган “Shulz aktiv reizen GmbH” сайёхлик компанияси рахбари Франц Шульц ярмаркада қатнашаётган Ўзбекистонлик мутахассисларга мижозларни кўпроқ жалб қилиш учун стенддан И.Каримовни суратларини ва унинг исми билан боғлиқ барча материалларни олиб ташлашни тавфсия қилган.\nХабар: И.Каримовни 75 ёшлик юбилейи билан кўплаб хамюртларимиз Тwitter микроблоглари хизмати орқали табриклашди. Жумладан @АzаматMurodov деган фойдаланувчи ўз табригида адиб Мурод Мухаммад Дўстдан иқтибос келтирган: “Хозир мустақилмиз деб мақтанганларнинг биронтаси истиқлол учун курашмаган,. Фақат Ислом Абдуғаниевичгина мустақиллик учун курашган. (“Anons uz”ахборот сайти)\nИзоҳ: Жуда тўғри иқтибос! 1991 йил 30-августида собиқ СССР Бош прокуратураси ГКЧПни қўллаган баьзи республикалар рахбарларини хибсга олиш хақида қарор чиқарган. Буни эшитган истиқлол учун қаттиқ курашчи И.Каримов ўша кунни ўзида Олий Мажлис сессиясини чақиради ва 31-август куни кечаси билан ўйлаб топган Мустақилликни томдан тараша тушганидек сессияда эьлон қилиб юборади.\nХабар: Давлат Солиқ қумитаси хар куни 24 соат мобайнида ишлайдиган 244 89 19 рақамли ишонч телефонини тадбиқ қилди. Бу хабарга изоҳ берган қумита ходимини айтишича, қўнғироқ қилган шахс аввал ўз исми –шарифини, уяли телефон рақамини ва яшаш жойи хақида маьлумот бериб, сўнг ўзини қизиқтирган саволини бериши керак экан. Шундан сўнг 1-2 кун ичида фуқаро ўз саволига жавоб олармиш. (“Podrobno uz» ахборот сайти)\nИзоҳ: Саволларга жавоб битта. 1-2 кунда қўнғироқ қилганни олиб кетиш учун келишади.\nХабарларни кузатишда давом этамиз. 2013 йил 3-феврал Тошкент шахри.М.Мансур.\nPrevious Post: Унутилган фактлар


Жамшид Каримов озод этилди « O'zbekiston ERK Demokratik Partiyasi\nЖамшид Каримов озод этилди\n02 March 2017 - 8:03\n“Озодлик” радиосининг хабар беришича, Ўзбекистонда Самарқанддаги руҳий касалликлар шифохонасида 2012 йилдан бери мажбурий ва яширин тарзда сақланиб келинган журналист Жамшид Каримов озод этилди. Халқаро ташкилотлар ҳукуматнинг бу қадамини олқишлаган ҳолда, Тошкент расмийларини қамоқда қолаётган бошқа сиёсий маҳкумларни ҳам озод этишга чақирмоқда.\nЖамшид Каримов Самарқанддаги руҳий касалликлар шифохонасидан озод этилганини ЕХҲТнинг сўз эркинлиги бўйича мутасаддиси Дунья Миятович олқишлади.\nЧоршанба куни кечқурун ЕХҲТнинг расмий сайтида эълон қилинган баёнотда Дунья Миятович:\n“Мен Каримовнинг озод қилинганини чин юракдан олқишлайман. Бу қарор Муҳаммад Бекжонов озод қилинганидан кўп ўтмасдан қабул қилингани позитив воқеадир. Мен ҳукуматни оммавий ахборот воситаларининг қамалган барча вакилларини, жумладан, Юсуф Рўзимуродов, Солижон Абдураҳмонов ва Дилмурод Саййидларни озод этишга чақираман”, деб билдирди.\nЎтган йилнинг декабрь ойида Миятович Ўзбекистон президентини қатор журналистларга нисбатан ўзининг авф этиш ҳуқуқини қўллашга чақирган эди.\nБиринчи президент Ислом Каримовнинг жияни бўлган Жамшид Каримов Жиззахда яшаган ва 2000 йилдан бошлаб халқаро матбуот билан ҳамкорлик қила бошлаган. Ислом Каримов акаси Арслоннинг ўғли бўлган журналист Жамшид Каримов президент амакисини ошкора танқид қилгани учун, расмийлар томонидан тазйиққа учраган ва руҳий касалликлар шифохонасига мажбуран ётқизилган эди.\nБиринчи марта уни руҳий касалликлар шифохонасига 2006 йилда мажбуран ётқизиб, у ерда 2011 йилгача сақлаган эдилар.\nЎшанда руҳий касалхонадан чиқарилганидан сўнг жамоатчиликка тарқатган мурожаатида Жамшид Каримов :\n– Мен Оммавий ахборот воситаси вакилиман. Мен хабарчиман, хабарлар эса доимо ҳам яхши бўлавермайди. Лекин мен одамларга маълумот етказиш ҳаракатидан ҳеч қачон воз кечмайман. Мен сиëсатчи ҳам, ҳуқуқбон ҳам эмасман. Мен журналистман. Ортимдан пойлаб юрганлар шуни билсинларки, менинг энди йўқотадиган нарсам йўқ! Одам бир марта яшайди ва бир марта ўлади. Мен тимсоҳ каби судралиб эмас, балки қаддимни ғоз тутиб яшамоқчиман, -деб билдирган эди.\nИккинчи марта у 2012 йилда руҳий касалликлар шифохонасига ётқизилиб, то шу кунгача сақланиб келинган эди. Халқаро ташкилотлар кўп йиллардан бери Ўзбекистон ҳукуматини Жамшид Каримовни руҳий шифохонадан чиқаришга чақириб келаётган эди.\nЎзбекистонда ўзгача фикрловчиларни руҳий касалхоналарда мажбуран сақлаш амалиёти президент Ислом Каримов ҳукумронлиги даврида тез -тез қўлланиб турилган.\nМасалан,ҳуқуқ фаоллари Елена Урлаева ва Алиқул Саримсоқовлар ҳам бир неча маротаба ноқонуний равишда бир неча ой давомида руҳий касалликлар шифохоналарида сақлангани хабар қилинган.\nЖумладан, амалдаги президент, ўша пайтда Бош вазир бўлган Шавкат Мирзиёевни ноқонуний ҳатти-ҳаракатларда айблаб судга бермоқчи бўлган Алиқул Саримсоқов 2014, 2015 ва 2016 йилларда милиция ходимлари томонидан мажбурий равишда суд ажримисиз Жиззах руҳий касалликлар шифохонасига жойлаштирилган эди.


ВАТАН ҲИМОЯСИ – ОЛИЙ БУРЧ – oliymahad.uz\n2018 йил 15 январь куни Тошкент ислом институтида Қуролли Кучлар ташкил этилганининг 26 йиллиги ва Ватан ҳимоячилари кунига бағишланган “Ватан ҳимояси – муқаддас бурч” мавзусидаги маънавий-маърифий тадбир бўлиб ўтди. Тадбирда Ўзбекистон Республикаси Қуролли Кучлар академияси “Гуманитар фанлар” кафедраси бошлиғи ўринбосари, полковник Нигматов Бобуржон Мажидович ҳамда “Гуманитар фанлар” кафедраси ўқитувчиси, подполковник Норматов Равшан Тошматович иштирок этди. Унда соҳа вакили томонидан Давлатимизнинг ҳарбий салоҳияти, жанговар қудрати ва фавқулодда ҳолатларга шайлиги ҳақида маълумотлар бериб ўтди. Шунингдек, мамлакатимиз сарҳатлари мустаҳкамлиги ва уларда ҳизмат қилаётган аскарлар учун яратилган шарт-шароитлар ҳамда офиссерларнинг билим салоҳиятлари ҳақида ҳам тўхталиб, ҳарбий жиҳатдан марказий осиё давлатлари орасида юқори ўринга эга эканини таъкидлади.\nШу билан бирга, мазкур санага бағишлаб барча гуруҳларда куратор ва мураббийлар иштирокида “Ватан ҳимояси – олий бурч” мавзусида маънавият ва мураббийлик соатлари ўтказилди. Унда талабаларимизга юртимизда тинчликдек буюк неъматнинг ҳукм суришида Ватан поспонлари ва юрт ўғлонларларининг хизмати беқиёс экани, шунингдек, ҳар бир одам Ватан олдида уни ҳимояси ва равнақи учун масъул экани эслатиб ўтилди.\nТИИ Маънавият-маърифат ва иқтидорли\nталабалар билан ишлаш бўлими бошлиғи\n225600cookie-checkВАТАН ҲИМОЯСИ – ОЛИЙ БУРЧno\nОлдингиЎЗБЕКИСТОН РЕСПУБЛИКАСИ ҚУРОЛЛИ КУЧЛАРИ ДАВЛАТ МУЗЕЙИГА САЁҲАТКейингиЗоминдаги мусобақа ғолиблари эълон қилинди


АҚШ Саудия Арабистонига THAAD РҚМ тизимини сотмоқчи\n00:58 / 21.05.2017\nФото:AP Photo / PRNewsFoto/Lockheed Martin\nАҚШ Саудия Арабистонига THAAD ракеталарга қарши мудофаа (РҚМ) тизими ва Patriot РҚМ мажмуасини сотмоқчи, деб хабар берди АҚШ давлат департаменти.\nАҚШ ва Саудия Арабистони 20 май куни 110 млрд долларлик АҚШ қурол-аслаҳасини сотиш бўйича бир қатор ҳужжатларни имзолади, кейинги 10 йил ичидаги бошқа битимлар бу қийматни 350 млрд долларга етказиши мумкин.\n“Patriot ва THAAD каби тизимлар Саудия Арабистонига ўзи ва минтақани ракета ва ҳаво хужумларидан ҳимоя қилишида ёрдам беради”, деб айтилган ҳужжатда.\nБундан ташқари, сотиладиган қурол-аслаҳа рўйхатида аэростатлар, танклар, артиллерия, миналарга қарши радарлар, пиёда қўшинлар зирҳли машиналари, вертолётлар бор. Ҳарбий-денгиз соҳасидаги савдолар кемалар, вертолётлар, патрул катерлари ва улар учун қурол тизимларини ўз ичига олади.\nАҚШ, шунингдек, Саудия Арабистонига тезкор-тактик бошқарув учун қурилма ва хизматларни етказиб беради.\nСаудия Арабистони АҚШ РҚМ THAAD


Хитойда виртуал сухандон яратилди\n08.11.2018 20:59 0 324\nХитойнинг Синхуа давлат матбуот агентлиги сунъий янгиликлар сухандонини «ишга олди», дея хабар бермоқда «Korrespondent.net».\nСухандон суткасига 24 соат бемалол ишлай олади, янгиликларни эса синтетик овоз ёрдамида ўқийди.\nСухандонни яратишда фойдаланилган технология ҳозирча ошкор этилмаяпти. Унга ҳақиқий инсонлар асос қилиб олингани, сўнгра оғиз ва юзнинг анимациялаштирилган қисмлари жойлаштирилгани таҳмин қилинмоқда.\nСунъий сухандонлардан телевидение, интернет ва мобил қурилмалар орқали хабарларни етказишда фойдаланиш режалаштирилган. Аммо юз ифодаларининг чекланганлиги ва ўта сунъий эшитилаётган овоз технологиянинг асосий камчиликлари бўлиб қолмоқда.\nХитой виртуал суҳандон\nХориж бугун, 14:09\nХориж бугун, 13:51\nХориж бугун, 09:44


ИИБ ходимлари ва ҳарбий хизматчиларига – имтиёзли квартиралар | NORMA.UZ\nИнвестор ва тадбиркорлик субъектларига кўп квартирали уйларни «тайёр ҳолда топшириш» шартларида қуриш учун ИИВ ва унинг ҳудудий бўлинмаларининг фойдаланилмайдиган ер участкалари, бино ва объектлари берилади (11.10.2019 йилдаги 865-сон ВМҚга қаранг).\nУйларнинг кўпчилиги пойтахтда, бир қисми – Навоий, Қашқадарё, Тошкент, Наманган ва Хоразм вилоятларида жойлашган. Қурилиш тўғрисидаги шартномалар ИИВда ташкил этиладиган комиссия томонидан ўтказиладиган танлов (тендер) натижалари асосида тузилади. Қурилган уйлардаги квартиралар майдони (биринчи қаватидан ташқари) 2 хонали квартиралар учун — камида 80 кв.метр, 3 хонали квартиралар учун — 100 кв.метр ва 4 хонали квартиралар учун — 120 кв.метр бўлиши лозим.\nХизмат фаолиятида юқори натижаларга эришган, интизомий жазога тортилмаган ходимлар ва ҳарбий хизматчиларга квартиралар имтиёзли шартларда арзон нархларда сотилади. ИИВнинг бюджетдан ташқари маблағлари ҳисобидан уларга базавий ҳисоблаш миқдорининг 600 бараваридан кўп бўлмаган миқдорда 5 йилдан ошмаган муддатга фоизсиз қарз берилиши мумкин.\nҚурилган кўп квартирали уйларда сотилмаган квартираларнинг бир қисми имтиёзли шартларда сотиб олинади ва ИИВнинг хизмат уй-жой фондига ўтказилади.\nҲужжат Қонун ҳужжатлари маълумотлари миллий базасида эълон қилинган ва 12.10.2019 йилдан кучга киради.


НҲҲ лойиҳалари: божхона расмийлаштируви бўйича мутахассисга талаблар | NORMA.UZ\nНҲҲ лойиҳалари: божхона расмийлаштируви бўйича мутахассисга талаблар\nЯгона порталда Давлат божхона қўмитасининг Божхона расмийлаштируви бўйича мутахассис тўғрисида низом лойиҳаси муҳокама қилинмоқда.\nЛойиҳа божхона расмийлаштируви бўйича мутахассисни ўқитиш, малакасини ошириш тартибини, унинг ҳуқуқ ва мажбуриятларини, малака аттестатини бериш, қайта расмийлаштириш, тўхтатиб туриш, бекор қилиш тартибини белгилайди.\nЛойиҳага мувофиқ божхона расмийлаштируви бўйича мутахассис ДБҚ томонидан берилган малака аттестати бўлган, божхона брокери ёки бошқа юридик шахс билан меҳнат шартномаси тузган ва унинг номидан божхона расмийлаштируви бўйича ҳаракатларни амалга оширадиган Ўзбекистоннинг жисмоний шахсидир.\nАттестат олиш учун талабгор ўрта махсус ёки олий маълумотга, ташқи иқтисодий фаолият билан шуғулланадиган ташкилотларда камида 6 ой иш стажига эга бўлиши, ўқитилиши ва малака имтиҳонини топшириши керак бўлади.\nМутахассис қуйидаги соҳаларда билимга эга бўлиши керак:\n- божхона ҳуқуқи ва божхона иши;\n- ТИФ ва уни давлат томонидан тартибга солиниши;\n- мутахассис фаолиятни амалга ошириш учун зарур бўлган ААТдан фойдаланиш қоидалари.\nМутахассисни ўқитиш ёки малакасини ошириш учун божхона брокери ёки бошқа юридик шахс Олий ҳарбий божхона институтига (ОҲБИ) ўқишга юборилаётган талабгорларни кўрсатган ҳолда ариза бериши керак.\nАризаларни кўриб чиқиш якунлари бўйича 25-30 нафар талабгордан иборат гуруҳлар шакллантирилади.\nЎқиш муддати – 1 ой, малака ошириш – камида 5 кун.\nМалака ошириш курслари якунларига кўра мутахассисга сертификат берилади.\nМалака имтиҳони компьютерда тестлаш йўли билан ўтказилади, тест саволлари ДБҚнинг расмий сайтида жойлаштирилиши керак.\nҚониқарсиз баҳо олган талабгор олти ой мобайнида имтиҳонни қайта топшириши мумкин. Имтиҳон топширилмаган тақдирда малака аттестати бериш учун божхона йиғими қайтарилади.\nИмтиҳон топширилгандан кейин 10 кун ичида беш йил муддатга аттестат берилади.\nАттестатнинг амал қилиш муддатини узайтириш (қайта рўйхатдан ўтказиш) учун мутахассис унинг муддати тугашидан 30 кун олдин ОҲБИга қуйидагиларни тақдим қилиши керак:\nташкилотнинг СТИР, аттестатнинг амал қилиш муддатини узайтириш учун божхона йиғими тўланганлиги ҳақида тўлов топшириқномасининг рақами ва санаси кўрсатилган ариза;\nмалака ошириш тўғрисида сертификат нусхаси.\nМутахассис томонидан малака имтиҳони муваффақиятли топширилган тақдирда аттестатнинг амал қилиш муддати 3 кун мобайнида узайтирилади.\nАттестат йўқотилганда ариза ва йўқотилганлик фактини тасдиқловчи ҳужжатлар асосида дубликат берилади.\nМутахассис ўз фаолиятини амалга оширишда қуйидагиларга ҳақли:\n- товарларнинг олинган намуналарини ёки нусхаларини тадқиқ (экспертиза) қилиш ёки бундай тадқиқотни уни тақдим қилаётган шахс ҳисобидан ўтказилишини таъминлаш;\n- божхона мақсадлари учун зарур бўлган, ахборотни автомат тарзда қайта ишлаш, маълумотларни электрон узатиш учун фойдаланиладиган божхона органлари ахборот тармоқларидан фойдаланиш имкониятига эга бўлиш.\nМутахассиснинг мажбуриятларига қуйидагилар киради:\n- божхона мақсадлари учун зарур бўлган ҳужжатлар ва уларнинг электрон нусхаларини тузиш, товарлар ва транспорт воситалари, уларнинг божхона режими ва бошқалар ҳақида баёнот бериш;\n- божхона расмийлаштирувини амалга оширишда мансабдор шахсларга кўмак бериш.\n- йил мобайнида божхона чегараси орқали товарларни олиб ўтиш, уларни талаб этилаётган божхона режимига жойлаштириш, божхона тўловлари миқдори тўғрисида божхона органи томонидан қарор қабул қилинишига таъсир этмаган нотўғри маълумотларни кўрсатишда намоён бўладиган ҳуқуқбузарликларни 3 марта содир этган бўлса (Маъмурий жавобгарлик тўғрисидаги кодекснинг 227-22-моддаси);\n- божхона тўловларидан ғайриқонуний озод қилиш ёки уларнинг миқдорини камайтиришга ва қайтариб олишга, тўловлар ёки бошқа ҳақни олиш ёки божхона юк декларациясини тўлдиришда тегишли асосларсиз уларни қайтармасликка қаратилган ҳаракатларни (Маъмурий жавобгарлик тўғрисидаги кодекснинг 227-25-моддаси) содир этган бўлса, аттестатнинг амал қилиши божхона органи томонидан икки ойгача муддатга тўхтатиб турилиши мумкин.\nАттестатнинг амал қилиши қуйидаги ҳолларда ҳам тўхтатиб турилиши мумкин:\n- мутахассис сифатида иш учун меҳнат шартномасининг бекор қилиниши;\n- мутахассис билан меҳнат шартномаси тузилган божхона брокери томонидан ўз фаолиятини амалга ошириш шартларига риоя қилинмаслиги;\n- мутахассис билан меҳнат шартномаси тузилган юридик шахснинг тугатилиши ёки қайта ташкил этилиши.\nАттестатнинг амал қилиши суд қарори асосида ҳам тўхтатилиши мумкин.\nАгар аттестат ариза берувчига уни бериш тўғрисидаги қарор қабул қилиниши учун муҳим аҳамиятга эга тўлиқ бўлмаган ёки нотўғри маълумотлар асосида берилган бўлса, у суд ёки ДБҚ қарорига асосан бекор қилиниши мумкин.\nМалака аттестатининг амал қилиши ДБҚ ёки унинг ҳудудий божхона бошқармаси фармойиши билан тўхтатиб турилади (тикланади).


Ўзбекистонда Humo Air товар белгиси ва сайтини жисмоний шахс сотиб олди. Янги авикомпания бошқа ном топишга мажбур бўлиши мумкин - Daryo\n16:11, 25.01.2020 40976\nЎзбекистонда Humo Air товар белгиси ва сайтини жисмоний шахс сотиб олди. Янги авикомпания бошқа ном топишга мажбур бўлиши мумкин\nЎзбекистонда «humoair.uz» сайти ишга тушди, деб хабар бермоқда Spot. Сайтда кўрсатилишича, у реклама агентлигига тегишли.\nАбдулла Арипов 18 январь, шанба куни янги Humo Air авиакомпанияси ташкил этилишини эълон қилган эди. Шу куни қандайдир жисмоний шахс «humoair.uz» доменини рўйхатдан ўтказган. Орадан икки кун ўтиб Humo Air товар белгисини рўйхатдан ўтказиш бўйича талабнома киритилган.\nБунга параллел равишда Вазирлар Маҳкамасининг Humo Air МЧЖ янги авикомпанияси яратилишини тасдиқловчи қарори чиқди. Ҳужжатга кўра, янги ташкил этиладиган авиакомпанияга ички рейслар учун «Ан-2» русумли 43 та самолёт ва бошқа мулклар ўтказиб берилиши кутилмоқда.\nИнтеллектуал мулк мутахассисларининг фикрига кўра, авиакомпаниядан домен ва товар белгиси илиб кетилган бўлса ҳам, ҳеч қандай ҳуқуқлар бузилмасдан, қонун доирасида амалга оширилган. Чунки домен ва товар белгиси рўйхатдан ўтказилган вақтда компания йўқ эди.\nШунингдек, уларнинг таъкидлашича, домен ва товар белгиси битта шахсга тегишли бўлса, янги ташкил этиладиган авиакомпания ҳар иккаласини сотиб олишга ёки Humo Air номидан воз кечиб бошқа ном топишига тўғри келади.\n21:26, 25.03.2020 362401\n00:31, 03.06.2020 1954\n23:57 Бугун 3342\n23:47 Бугун 8377\n11:50, 01.06.2020 109854\n22:57, 01.06.2020 104553


ЕЧЛ анонси. Финал олдидан кичик финал\n12:11 / 23.11.2016 11499\nЕвропа чемпионлар лигасининг 5-туридан ўрин олган учрашувлар бугун яна давом эттирилади. Tribuna.Uz бўлажак ўйинлардан анонслар беришни давом эттиради. Бугунги кун превьюсини А гуруҳи вакиллари бошлаб беради.\nТурнир жадвали. Ўтказилган 4-турдан кейин «канонирлар» гуруҳда пешқадамлик қилмоқда. «ПСЖ» билан бир хил очко жамғарган жамоа қўшимча кўрсаткичлар эвазига етакчилик қилмоқда. Парижда 1:1 ҳисобида дуранг қайд этгани Венгер жамоасига гуруҳда биринчи ўринни сақлаб қолиши учун катта ёрдам бериши мумкин. «Базель» ва «Лудогорец» билан бир очко тўплаган ҳолда европа лигаси учун курашни давом эттирмоқда.\nАрсенал – ПСЖ (00:45, Матч! Футбол 1)\nБешинчи турнинг энг қизиқарли учрашувларидан бири бўлиши кутилаётган ўйин. Гуруҳ ғолиблиги учун курашаётган икки жамоа бу сафар «Эмирейтс»да куч синашади. Меҳмонда дуранг ўйнаб қайтган «Арсенал» учун ушбу ғалаба 1/4 финалга ташланган қадам бўлиши мумкин. Чунки айнан гуруҳ ғолиблари 1/8 финалда нисбатан кучсизроқ жамоа билан куч синашиши мумкин бўлади.\nЎйин олдидан. «Арсенал» бу учрашувга «Манчестер Юнайтед» уйида қайд этган дуранг натижаси билан етиб келди. Бу «канонирлар» учун премьер-лига доирасидаги кетма-кет иккинчи дуранг натижа бўлди. Олдинги турда жамоа «Тоттенҳэм» билан муросага йўлини танлаганди - 1:1. Жамоа 17 учрашувдан буён мағлубиятга учрамаяпти. Европа чемпионлар лигасининг ўз уйидаги сўнгги бешта учрашувда тўртта ғалаба қозонган. «ПСЖ» эса шанба куни «Ренн»ни Ди Мария ва Хесе томонидан киритилган голлар эвазига мағлуб этди. Бу жамоанинг сўнгги тўртта учрашувда қозонган ғалабаси бўлди. Жамоа умуман олганда 9та учрашувдан бери мағлубиятга учрамаяпти. Чемпионлар лигаси ҳақида гапирадиган бўлсак, сўнгги 10та учрашувда парижликлар фақат бир марта – «Манчестер Сити»га имкониятни бой бериб қўйишган. ЕЧЛ доирасида сўнгги 7та сафар ўйинининг бештасида «ПСЖ» муваффақият қозонган.\nЙўқотишлар. «ПСЖ» учун ёқимсиз хабар бу Серж Орьенинг Британия визасини ололмагани бўлди. Натижада жамоанинг асосий қанот ҳимоячиси учрашувни ўтказиб юборадиган бўлди. «Арсенал» таркибида эса Эктор Бельериннинг жароҳати бор. Санти Касорла эса узоқ вақтдан бери майдонга тушмай келаётгани учун ҳам бугун унинг йўқлиги билинмаса керак.\nАрсенал: Оспина, Монреаль, Косельни, Мустафи, Женкинсон, Коклен, Чака, Рэмзи, Ўзил, Уолкотт, Санчес.\nПСЖ: Трапп, Маркиньос, Тиаго Сильва, Меньё, Максвелл, Верратти, Мотта, Матюиди, Ди Мария, Лукас Моура, Кавани.\nИмкониятлар. Букмекерлик идоралари биринчи даврадаги учрашувдаги натижа сабаб, бу сафар мезбонларга кичик устунлик тақдим қилмоқда.«Арсенал» ғалабаси учун 2.40-2.50 атрофида коэффициентлар кузатилаётган бўлса, парижликлар учун бу кўрсаткич 3.20-3.30 оралиғида.\nЛудогорец – Базель (00:45)\nЭнг кам қизиқишга сабаб бўлаётган учрашув Европа лигаси йўлланмаси тақдирини ҳал қилиб беради. Илк учрашувда меҳмонда очко йиғишга муваффақ бўлган «Лудогорец» еврокубокларнинг баҳорги босқичида иштирок этиш учун яхши имкониятга эга бўлиб турибди.\nЛудогорец: Борян, Минев, Паломино, Моци, Натанаэл, Дяков, Андрианантенаина, Жонатан Кафу, Марселиньо, Кристалдо, Кешерю.\nБазель: Вацлик, Габер, Сухи, Альварес, Траоре, Чака, Бьярнасон, Диэ, Дельгадо, Штеффен, Думбия.\nИмкониятлар. Биринчи учрашувдаги натижага қарамай, букмекерлар иккала жамоа имкониятларини бир хил баҳоламоқда. Баъзи ўринлардагина мезбонларга устунликни кўришимиз 2.60-2.65га 2.65-2.80 коэффициентда.


Волейбол. Эркаклар. Ўзбекистон чемпионатида иккинчи кунги натижалар / Olamsport.com\n24 фев 12:17\nВолейбол. Эркаклар. Ўзбекистон чемпионатида иккинчи кунги натижалар\nХабар бериб ўтганимиздек, Марғилон шаҳрида волейбол бўйича ХХVIII Ўзбекистон чемпионати ўзининг қизғин палласига тоборо етиб бормоқда.\nУ ерда I тур доирасидаги иккинчи кунги учрашувлар ташкиллаштирилди. Самарқанднинг "Алоқачи" клуби 3:0 ҳисобида "НамДУ"дан устун келди. Биринчи куни Улар "Фарғона" жамоасини ҳам шу ҳисобда мағлубиятга учратишган эди. Куннинг иккинчи учрашувида амалдаги чемпион Тошкентнинг "Ориент" жамоаси "Фарғона" клубидан 3:2 ҳисобида устун келди.\nШундай қилиб, I тур доирасидан ўрин олган иккинчи кунги ўйинлардан сўнг, Самарқанднинг "Алоқачи" жамоаси юз фоизлик натижаси эвазига жадвалнинг юқорисидан жой олди. "АГМК" эса битта ғалаба билан 2-ўринда турибди. "Ориент" клуби ўзининг илк учрашувида қийин ғалабани қўлга киритди ҳамда ўз ҳисобига муҳим 2 очкони қўшиб қўйди. "Фарғона" клуби эса 1 очколик бўлиб олди. "НамДУ" клуби ҳозирча охирги ўриндан жой олишган.\nМусобақа регламентига кўра, жамоалар 5 партиялик учрашувда 3:2 ёки 2:3 ҳисобларидан бирида зафар қучса, ғолиб томонга 2 очко, мағлубиятга учраган клубга 1 очко тақдим этилади.\nШу ўринда, турнир жадвалининг ҳозирги ҳолати билан сизларни таништирсак.\n1."Алоқачи" 2 ўйин 6 очко\n2."АГМК" 1 ўйин 3 очко\n3."Ориент" 1 ўйин 2 очко\n4."Фарғона" 2 ўйин 1 очко\n5."НамДУ" 2 ўйин 0 очко\nИлёсбек Маҳмудов тайёрлади


«Theatre.UZ/2013» фестивали эртага ўз ишини бошлайди - www.Voydod.net\nFarruh_98, CurtisWal, Azizbekxamidov1411, Kurtnike, 801987460\n«Theatre.UZ/2013» фестивали эртага ўз ишини бошлайди\n20 октябрь куни «Theatre.UZ/2013» IV халқаро театр фестивали старт олади. Фестивальташкилотчилари: Фонд Форум, Ўзбекистон Ёшлар театри, Ўзбекистон Республикаси Маданият ва спорт ишларивазирлиги ва Ўзбектетр ижодий ишлаб чиқариш бирлашмаси.\nБу йил «Theatre.UZ/2013» 6 тахорижий спектакль, республикамиз вилоятлари театр жамоаларидан 6 та, пойтахтимиз театрларидан 8 та спектакльҳамда Ёшлар ижоди дастури ва битта ҳамкорликдаги лойиҳа намойишини ўз ичига олади. Бундан ташқари хорижликтеарт ижодкорлари томонидан 4 та маҳорат дарси ўтказилади.\nФестивалнинг асосиймақсади ёш профессионаллар ўртасида мустаҳкам ва узоқ муддатли ижодий ҳамкорлик алоқаларини ўрнатиш, янгиавлод театр ижодкорлари кучи билан янги театр жамоатчилигини яратишга кўмаклашишдан иборат.\n«Theatre.UZ/2013»да республикамиз вилоятлари ва пойтахтимизда фаолият юритадиган театрлар ҳамда Литва,Россия, Исроил, Тожикистондан ташриф буюрадиган театр жамоалари иштирок этади. Фестиваль дастурида Ёшлар ижодига алоҳида ўрин ажратилган бўлиб, унда ўзбекистонлик 5 нафар ёшрежиссёрнинг спектакллари намойиш этилади. Бу спектакллар намойишига Халқаро театр уюшмалариконфедерациясидан Эксперт комиссияси таклиф этилган бўлиб, комиссия 2014 йилда бўлиб ўтадиган МДҲ, Болтиқбўйимамлакатлари ва Грузия театрчилари форумига номзодларни танлаб олади.\nФестиваль ўзишини 26 октябрга қадар давом эттиради.


МДҲ мамлакатлари келиша олмади\nМДҲ Бош вазирларининг келиша олмаганига Шавкат Мирзиёевнинг "ўзгача фикри" сабаб бўлгани айтилмоқда.\n19 май куни Беларус пойтахти Минскда бўлиб ўтган Мустақил давлатлар ҳамдўстлиги Бош вазирлар Кенгашининг навбатдаги йиғилишида МДҲ ичида Эркин савдо ҳудуди яратиш борасидаги ҳужжат имзоланмади. “Коммерсант-Украина” нашрига кўра, айниқса, Украина учун муҳим бўлган бу ҳужжатни имзоланишига Ўзбекистон расмийлари қарши чиқди.\nПайшанба куни Минскда МДҲ Бош вазирлари йиғилишида имзоланиши кутилган муҳим ҳужжатлардан бири – Эркин савдо ҳудуди (ЭСҲ) тўғрисидаги янги шартнома ҳақида олдиндан хабар қилинган эди.\nАммо ҳукумат вакиллари йиғилишидан кейин шартнома имзоланмагани маълум бўлди. МДҲ ижроия котиби Сергей Лебедев ҳукумат раҳбарлари кенгаши Эркин савдо ҳудуди тўғрисидаги шартнома иштирокчилар орасида айрим норозиликларни келтириб чиқаргани боис, камчиликларни тузатиш учун МДҲ Иқтисодий кенгашининг қайта муҳокамасига қайтарилганлигини маълум қилди.\nАммо “Коммерсант-Украина” нашрининг хабар қилишича, йиғилишда жиддий қарама-қаршиликлар юзага келган ва ЭСҲ шартномасининг имзоланиши “айрим қўшни давлатлар кўмагида” Ўзбекистон Бош вазири Шавкат Мирзиёев бошчилигидаги делегация қаршилигига учраган.\nМинскдаги МДҲ Ижроия қўмитаси расмийси Вера Якубовская Озодлик билан суҳбатда Ўзбекистон ҳақиқатан Эркин савдо ҳудуди тўғрисидаги шартноманинг айрим бандларига ўз норозилигини билдиргани ва шартнома имзоланиши кейинга қолдирилганини тасдиқлади.\n- Шартноманинг айрим бандлари бўйича қўшимча маслаҳатлашувлар зарур. Шу муносабат билан ҳукумат раҳбарлари бу шартномани июн ойида ўтказиладиган Иқтисодий Кенгаш муҳокамасига юборди. Ўзбекистоннинг айрим масалаларда келтирган изоҳлари энди инобатга олинади. Келишилмаган масалалар ўша ерда ҳал этилади ва жорий йилнинг сентябрида Санкт Петербургда шартнома имзоланади, деган ишончдамиз, деди МДҲ Ижроия қўмитаси расмийси.\nЯкубовская хонимнинг айтишича, Эркин савдо ҳудуди тўғрисидаги шартноманинг айрим бандларига Туркманистон ва Тожикистон ҳам қўшилмаслигини билдирган.\nАйрим манбалардан олинган маълумотга кўра, йиғилишда Украина мутасаддилари Тошкент расмийларининг позициясини “ноконструктив”, деб баҳолаган.\nКиевдаги Иқтисодиёт мактаб институтининг профессори Александр Шепотило Озодлик билан суҳбатда Украина ҳам, Европа Иттифоқи ҳам МДҲ давлатлари билан эркин савдо зонасини ташкил қилишга интилмоқда, дейди. Шу сабабдан МДҲ доирасида Эркин савдо ҳудуди тўғрисидаги шартнома Украина учун катта аҳамиятга эга, бошқа томондан Украинанинг бу ҳатти-ҳаракатлари Россия манфаатларига зид келмоқда, дейди профессор.\n- ЕИ билан бизда эркин савдо ҳудуди тўғрисида ҳозирча шартнома йўқ, лекин Украина уни имзоламоқчи. Бу шартнома яқин келажакда ҳақиқатан имзоланиши эҳтимоли бор. Лекин бунга қарши чиққан Россия аллақачон Украинанинг Европа билан бундай шартномани имзоланиши ортидан товар айирбошлаш тарифларини ошириб савдони чеклашини билдирган, дейди Киев Иқтисодиёт мактаби профессори Александр Шепотило.\nШепотилонинг фикрича, Украина ва Европа Иттифоқи ўртасида эркин савдо ҳудуди тўғрисидаги шартноманинг имзоланиши айрим жиҳатлардан МДҲ давлатлари билан имзоланишга тайёрланган шартномага зид келади.\n- Шу сабабли билишимча, Украина шартномани имзолашга тайёр эди. Айрим МДҲ давлатлари эса, хусусан, Ўзбекистон бундай шартнома уларни қониқтирмаслигини билдирган. Украина дастлаб Россия билан ўз муаммоларини ҳал этиб бу шартномани имзолашга кириши зарур эди,- дейди украиналик иқтисодчи профессор Александр Шепотило.\nКузатувчилар МДҲ доирасида Эркин савдо ҳудуди тўғрисидаги шартноманинг имзоланмаганлиги ортида Россиянинг қўли борлиги ва бу Украинага огоҳлантирув белгиси эканини таъкидлашмоқда. Хусусан, “Коммерсант” газетаси исми сир тутилган Украина расмийларидан бирининг “Шартнома ўзбек делегацияси томонидан россияликлар босими остида имзоланмаганлигига ишончимиз комил”, деган сўзларидан иқтибос келтирди.\n“Московские новости” газетасининг сиёсий шарҳловчиси Аркадий Дубнов фикрича, МДҲ доирасида Эркин савдо ҳудуди тўғрисидаги шартнома маҳсулот ва хом-ашё экспорти билан шуғулланувчи мамлакатлар учун жуда фойдалидир ва шу боис зиддиятларнинг келиб чиқиши табиий ҳолдир.\n- Менимча, Ўзбекистон позицияси бошқа норози бўлган давлатлар учун жуда қўлай бўлди ва оқибатда шартнома имзоланмади. Бу жуда муаммоли вазият, чунки ҳар бир мамлакат ўзининг ташқи иқтисодий савдо тизимига эга. Биров қишлоқ хўжалигига, бошқаси саноатга, бири импортга, яна бири экспортга асосланган. Нима бўлганда ҳам бундай иқтисодий масалаларда келишиш осон эмас,- дейди “Московские новости” газетасининг сиёсий таҳлилчиси Аркадий Дубнов.\nЭркин Савдо Ҳудудини яратиш тўғрисидаги Келишув 1994 йилнинг 15 апрелида Москвада МДҲ давлатлари раҳбарлари кенгашида имзоланган. Келишувга Озарбайжон, Арманистон, Беларус, Молдова, Грузия, Қозоғистон, Қирғизистон, Россия, Тожикистон, Ўзбекистон ва Украина президентлари томонидан имзоланган. ЭСҲ келишувида МДҲ доирасида божсиз савдо, ўзаро савдо муносабатларида тариф ва нотариф чекловларини бекор қилиш ҳамда ўзаро иқтисодий алоқаларни ривожлантириш кўзда тутилган.


..:: ISLOM.UZ ::.. - Мусибатда айтиладиган нарса\nАллоҳ таоло: «Улар мусибат етганда: «Албатта, биз Аллоҳникимиз ва, албатта, биз Унга қайтувчимиз», дерлар.\nАна ўшаларга Роббиларидан саловотлар ва раҳмат бор. Ана ўшалар ҳидоят топганлардир», (Бақара, 156—157) деган.\nШарҳ: Албатта, беморлик ҳар бир банда учун мусибат ва синовдир.\nКатта масъулият қийинчиликларини кўтара олиш учун турли синовлардан ўтиш керак. Қийинчиликларда, синовларда одам тобланади. Ушбу оятдан олдин келган ояти каримада ўша синовлардан баъзилари саналди.\n«Албатта, Биз сизларни бир оз қўрқинч ва очлик билан, мол-мулкка, жонга, меваларга нуқсон етказиш билан синаймиз».\nҚўрқинч деганда душмандан бўладиган хавф-хатар туйғуси тушунилади. Қаҳатчилик ёки бошқа сабаблардан келиб чиқадиган очарчилик ҳам Аллоҳ таолонинг бир нави синовидир.\nШунингдек, Аллоҳ таоло мол-мулкка: ўғри олиш, офат етиши ёки золимларнинг тажовузи туфайли нуқсон, яқин кишиларни, ёр-биродар ва шерикларнинг ўлими, касаллиги билан, меваларга офат етказиш, мусибат билан синаб кўрамиз, дейди. Бошга бундай синов келган, мусибат етган банда нима қилса яхши бўлади? Бу ҳақда Аллоҳ таоло Пайғамбари Муҳаммад алайҳиссаломга хитоб қилиб кўрсатма бермоқда:\n«Ва сабрлиларга башорат бер.\nУлар мусибат етганда, «Албатта, биз Аллоҳникимиз ва, албатта, биз Унга қайтувчимиз», дерлар».\nДемак, мусибат етганда мусулмон киши сабрли бўлиши ва Жаноби Ҳақнинг Ўзи ўргатган дуони қилиши керак. Бу дуо Қуръон тилида:\n«Иннаа лиллаҳи ва иннаа илайҳи рожиъуун», деб талаффуз этилади. Буни айтишни қисқача «истиржоъ» дейилади. Эътибор қилинса, истиржоъда улкан маъно ётибди.\n«Албатта, биз Аллоҳникимиз», яъни, барчамиз, бор-будимиз Аллоҳники, ҳақиқий эга Унинг Ўзи. Нимани, қачон, қандай тасарруф қилишни Ўзи билади.\n«Ва, албатта, биз Унга қайтувчимиз», яъни, эртами-кечми барибир, Унга қайтишимиз бор. Бизга етиб турган мусибат ҳам Унинг Ўзидан. Биз сабр қилишимиз лозим ва шундай қиламиз ҳам. Шу боис истиржоъга кўп савоблар ваъда қилинган.\nДемак, каттаю кичик ҳар бир кўнгилсиз ҳодисада сабр керак. Мусибат етгандан кейин дарҳол истиржоъ айтиб, сабр қилиш керак, ҳамма нарса Аллоҳники ва бари Аллоҳга қайтади, деган эътиқодни маҳкам тутиши керак.\nЮқорида зикр этилган машаққатларга сабр қилиб, истиржоъни айтиб, унинг маъносини ақида этиб яшашнинг мукофоти келаси оятда зикр қилинади:\n«Ана ўшаларга Роббиларидан саловотлар ва раҳмат бор. Ана ўшалар ҳидоят топганлардир.\nБу улкан тарбиянинг ёрқин мисолидир. Шунча синов ва машаққатларга мукофот қилиб Аллоҳнинг саловотлари, меҳр-шафқати ҳамда раҳмати ваъда қилинмоқда! Шунинг учун мўминлар доимо Аллоҳнинг розилигини кўзлаб иш қилишлари лозим бўлади. Бу дунёда ҳосил бўладиган баъзи бир натижалар охирги мақсад бўлиб қолмаслиги керак. Ҳатто ақиданинг ғолиб келиши ҳам юқорида айтилган мукофотнинг ўрнини боса олмайди.\n«Қайси бир бандага мусибат етганда «Иннаа лиллаҳи ва иннаа илайҳи рожиъуун» деса ва сўнгра «Аллаҳумма ажирни фи мусийбати вахлуф ли хойром-минҳа» (Эй Аллоҳим, менга мусибатимда ажр ва унинг ўрнига яхшироғини бергин) деса, албатта, Аллоҳ унга ажр беради ва унга бунинг ўрнига яхшироғини беради», деганларини эшитдим.\nАбу Салама вафот этганида, Расулуллоҳ соллаллоҳу алайҳи васаллам менга амр қилганидек айтдим. Аллоҳ менга унинг ўрнига ундан яхши зотни, Расулуллоҳни берди».\nШарҳ: Бу ҳадиси шарифда юқорида ўрганиб чиққан ояти каримамизнинг истиржоъга «Иннаа лиллаҳи ва иннаа илайҳи рожиъуун»ни айтишга тегишли қисми таъкидланиб келмоқда. Ҳа, мўмин-мусулмон ўзига мусибат етганда ҳам ёки баъзи ҳадиси шарифларда айтилганидек, оёқ кийимининг ипи узилганида ҳам истиржоъ айтмоғи лозим. Ундан сўнг эса ушбу ривоятда келаётган дуони ўқиши керак:\n«Аллоҳумма ажирни фи мусийбати вахлуф ли хойром-минҳа» (Эй Аллоҳим, менга мусибатимда ажр ва унинг ўрнига яхшироғини бергин).\nБунда етган мусибатга сабр қилиш, Аллоҳнинг иродасига таслим бўлиш ва Аллоҳ таолонинг раҳматидан энг оғир пайтларда ҳам ноумид бўлмаслик сифатлари мужассам бўлган.\nУшбу ҳадиси шарифнинг бошқа ривоятларида Умму Салама онамиз розияллоҳу анҳо қуйидагиларни айтадилар:\n«Абу Салама вафот этганида, истиржоъ айтдим ва ҳалиги дуони ўқидим. Сўнгра ўзимча, менга Абу Саламадан яхшироқ эр қайда, дедим. Иддам чиққандан сўнг Расулуллоҳ келиб киришга изн сўрадилар. Тери ошлаб ўтирган эдим, қўлимни ювиб, киришларига изн бердим. У зотга ичига хурмонинг юмшоқ қобиғи тўлатилган тери ёстиқ бердим. Ўтирганларидан сўнг, менга уйланмоқчи эканликларини айтдилар. У зот гапларини тугатгач, мен:\n«Эй Аллоҳнинг Расули, сизга рағбат қилмаслигим мумкин эмас, лекин мен жуда рашкчи аёлман, сизга ёқмайдиган нарса мендан содир бўлиб, Аллоҳнинг азобига дучор бўлмай, деб қўрқаман. Сўнгра ёшим катта бўлиб қолди, бунинг устига, болаларим бор», дедим. Расулуллоҳ алайҳиссалом:\n«Сен айтган рашкни Аллоҳ тезда кетказади. Ёш тўғрида гапирсанг, менинг ҳам ёшим бир ерга бориб қолди. Болаларинг бўлса, улар менинг ҳам болаларим», дедилар. Аллоҳ менга Абу Саламанинг ўрнига ундан яхши зотни — Расулуллоҳни берди».\nУмму Салама онамиз, бир эр бўлса Абу Саламачалик бўлар, мен бу дуони ўқисам ундан яхшироқ эр насиб қилармиди, деб дуони ўқимай қўйишлари ҳам мумкин эди. Лекин ўша хаёл ўтган бўлса ҳам Пайғамбаримиз соллаллоҳу алайҳи васалламнинг айтганларига амал қилиш иштиёқигина у дуони ўқишга ундади ва ўзлари кутмаган томондан Аллоҳ таоло у кишига дунёдаги энг афзал эрни ато этди. Шунинг учун динимиз амрларини суриштирмай амалга оширишга ҳаракат қилиш керак. Фақат шунда тўлиқ саодатга эришилади.\nДуолардаги Термизийнинг лафзи қуйидагича:\n«Қачон бирингизга мусибат етса, «Иннаа лиллаҳи ва иннаа илайҳи рожиъуун. Эй бор Худоё! Мусибатим савобини Ўз ҳузурингда ҳисоб қилгин. Ундан менга ажр бергин. Унинг ўрнига менга ундан яхшироғини бергин», десин.\nАбу Салама ўлими олдидан: «Эй бор Худоё! Аҳлимга мендан яхши ўринбосар бергин», деди.\nУ қабз қилингандан сўнг Умму Салама, «Иннаа лиллаҳи ва иннаа илайҳи рожиъуун. Мусибатим савобини Аллоҳнинг ҳузуридан умид қилурман. Ундан менга ажр бергин», деди. Аллоҳ иккисидан қабул қилди ва иккисига Расулуллоҳ соллаллоҳу алайҳи васалламни берди».\nШарҳ: Бу ерда аввалги ривоятнинг бир оз тафсилоти билан, хусусан, дуо қисмидаги бир оз ўзгариш билан келтирилмоқда. Бу масалада гапни чўзиб ўтирмаймиз. Чунки бу ҳақда жаноза бобида батафсил сўз юритганмиз. Фақат беморлик етган одам ушбу дуоларни такрорлаб туриши зарур эканини таъкидлаб қўймоқчимиз, холос.


Чилонзор тумани “Тинчлик” масжидининг имом хатиби Шермурод Тоғай (Алишер домла) ўзининг Муниса Ризаева ҳақидаги чиқиши юзасидан ёзилган танқидий муносабатга Фейсбукдаги ўз саҳифасида жавоб ёзди.\n“Round Run” клипи муаллифи Гулнора Каримова имомнинг фотихасини олмоқда\nБундан илгари, 7 декабр куни имом Шермурод Тоғай машҳур ўзбек хонандаси Муниса Ризаевани “шаҳват қўзғатувчи” дея айблаб чиққан эди.\n“40-йил хизмат қилсанг ҳам сенга ишонч йўқ. Эртага сотилиб кетишинг мумкин. Бу гапни бежиз айтмаяпман, Муниса Ризаева тўғрисида ёзган мақоламдан кейин мени террорист, узун сақол деб ҳақорат қилишди” дея ёзғирди имом 20 декабр куни ўзининг фейсбукдаги микроблогида.\nШунингдек имом бу сафар нафақат бу қўшиқчига балки “ўзбекча ашула айтиб, ўрисча гапирадиган, ўзбекча ўйнаб, “я узбекского язика незнаю”, деб ишва қилиб йигитлар ҳирсини қўзғаб, қизларимиз ҳаёсини бузадиган барча яллачию отарчиларга” шундай мурожаат қилди:\n“Қўшиқ айтишдан олдин ўзинг эшит, кексаларга кўрсат, устозлардан сўрагин шу қўшиқни айтсам бўладими йўқми, ёшларни йўлдан урмайманми, Аллоҳ таоланинг ғазабига учрамайманми, деб сўрагач ашула айтиш керак”\nШу аснода имомнинг бахсталаб, алмойи-алжойи фикрларидан яна бири шундай янграйди, “Гоҳо ўйлайман турклар тилимиз яқин бўлсада биронта ўзбекча ашула айтганми?”\nУнинг гапларидан беихтиёр Чўлпон ҳаёлимизга келди.\nҲақиқатан ҳам ўзбеклар “Яша Москва!” дея руснинг қўшиқларини куйлаб, ўз ойдинларини қатл қилаётган бир даврда, турклар ўзбек шоири Чўлпоннинг “Гўзал Туркистон” шеърини куйлаётган, севиб тинглаётган эдилар.\n“Қолаверса, кимлигини айтмайман, мадрасаларда кимнидир сакратиб, ярим ялонғоч бўлиб, азизларни ҳақоратлаб қўшиқ айтганлардан хор бўлган инсонни ҳам биласизлар” дейди у шунингдек президент Каримовнинг қизи Гулнора ҳақида.\nАйни имомнинг юқоридаги сўзларидан келиб чиқсак, ўз навбатида Гулнора ҳам имомнинг кекса устозларидан сўрамаганмиди нима қилиши кераклигини?\n“Ҳақиқий санъаткорлар мисол учун Муножат Йўлчиевага ўхшаб ашула айтсин, биронта одам башаранг қурсин ҳаёсиз, иймонсиз деб қарғамайди” дея “маслаҳат” беради “Тинчлик” масжиди имоми ўзбек хонандаларига.\nИмом шунингдек, ўзининг ҳам санъат шинавандаси эканини айтиб, Шукур Бурхон, Комилжон Отаниёзов каби санъаткорларни “қалбида сақлаши”ни билдираркан, унинг ҳамкасблари томонидан умуман исломда қўшиқ ва мусиқанинг харом эканлигига оид фикрлар ҳам янграйди.\ndata-title="Мунисани танқид қилган имом Гулнорани нишонга олди" data-description="Чилонзор тумани “Тинчлик” масжидининг имом хатиби Шермурод Тоғай (Алишер домла) ўзининг Муниса Ризаева ҳақидаги чиқиши юзасидан ёзилган танқидий муносабатга ..." data-image="https://eltuz.com/wp-content/uploads/2016/12/rasm2151.jpg" data-url="https://eltuz.com/kundalik/198162/" data-services="facebook,odnoklassniki,twitter,telegram" data-counter="ig">


Жош Фридман: Тожикистон - журналистлар учун бехавотир мамлакат эмас - BBC O'zbek\nЖош Фридман: Тожикистон - журналистлар учун бехавотир мамлакат эмас\nХўжандаги Би-би-си мухбири Ўринбой Усмоннинг Тожикистон Миллий Хавфсизлик Қўмитаси томонидан ҳибсга олинганига 20 кун тўлди.\nЖурналистларни ҳимоя қилиш қўмитаси Ўринбой Усмон ишини кунма-кун кузатиб бораётган матбуот эркинлигини тарғиб этувчи ташкилотлар жумласидандир.\nТашкилот раҳбарларидан бири таниқли америкалик журналист Жош Фридмандир.\nЖаноб Фридман Эфиопиядаги очарчилик борасида тайёрлаган хабарлари учун халқаро Пулитзер унвонига лойиқ деб топилган.\nБи-би-си ундан Ўринбой Усмонга қандай мужда йўллаган бўлардингиз, деб сўради.\nЖош Фридман: Менинг унга етказмоқчи бўлган муждам шуки - биз уни ҳибсхонадан чиқариб олишга ҳаракат қилаяпмиз, у ўзини ташлаб қўйилган, деб ҳис қилмасин. Тожикистон - журналистлар учун бехавотир мамлакат эмас. Шундай даврлар бўлдики, мамлакатда журналистлар ўлдириб кетилди, ғойиб бўлди. Журналистларни ҳимоя қилиш қўмитасининг қатор йиллар мобайнидаги босимларига қарамасдан, журналистларнинг ўлими тергов қилинмади. Шунинг учун ҳам бугун журналист ўзини Тожикистонда хавфсиз ҳис қила олмайди.\nБи-би-си: Ўринбой Усмон ишида у Тожикистонда таъқиқланган "Ҳизб ут-Таҳрир" гуруҳи аъзолари билан учрашган, бу фирқага оид материалларни сақлаган, дейилмоқда. Би-би-си, бу нарсалар журналистнинг кундалик фаолиятидаги вазифаси эканини айтган. Сиз нима деб ўйлайсиз, ўзининг ишини эркин олиб бораётган, ўз манбаларини ошкор этмаётган журналистга бундай айблов қўйилиши нақадар кенг тарқалган?\nЖош Фридман: Мен ўйлайманки, улар журналист қандай фаолият юритишини тушунмайдилар. Тожикистон орқага - яна Советлар замонига қайтаётган мамлакат. У ердаги ҳаракатлар Совет замонидаги ҳаракатларни эслатади. Матбуотга бўлаётган муносабат тўғри эмас. Улар оммавий ахборот воситаларининг вазифасини тушунмайдилар. Сен агар таъқиқланган гуруҳ фаолиятини ўрганаётганингни билиб қолсалар, сенинг бу гуруҳга мойиллигинг бор, деган хулосага келадилар. Сени ўзларига қарши шахс, деб тушунадилар. Бу - эркин жамиятдаги журналистика қандай фаолият юритишини англамаслик.\nБи-би-си: Сизнингча, бу нарсани расмийларга қандай етказиш мумкин?\nЖош Фридман: Жуда қийин. Мен Тожикистонда бир неча йил илгари бўлган эдим. Ўшанда қатор расмийлар билан учрашганмиз. Шундай хулосага келганманки, расмийларнинг бирор масалани ўрганиб тагига етишдан кўра, журналистни жазолаб, қутулиш улар учун осон йўл туюлади. Бу мамлакатда журналистнинг ўз ташаббуси билан мавзуларни ўрганиши, тадқиқот олиб боришини эмас, расмийлар чизган чизиқдан чиқмасдан, расмийларга қуллуқ қилишини исташади.\nБи-би-си: Сизнингча, ташқаридан босимлар натижа бериши мумкинми? Мана АҚШ, Американинг Тожикистондаги элчиси Ўринбой Усмон ишига эътибор қаратди. Яна Америка расмийлари нима қилишади, деб ўйлайсиз?\nЖош Фридман: Ҳойнаҳой, Тожикистоннинг айрим моддий ёрдамларини йўқотиб қўйиш масаласига эътибор қаратишади. Биз бирор масалага аралашишни сўраб мурожаат қилганимизда Обама маъмуриятининг Буш маъмуриятига нисбатан масъулиятли муносабат кўрсатаётганига гувоҳи бўлмоқдамиз. Ҳозир мен қайси даражадаги Америка расмийлари бу масалага жалб этилганини билмайман. Умид қиламизки, Америка Конгрессининг аъзолари бунга эътибор қаратадилар.


«Мамлакат ростанам бой, лекин ўғрилар кўп» — блогер Гулнора Каримовадан қайтарилаётган 131 млн доллар ҳақида\n«Мамлакат ростанам бой, лекин ўғрилар кўп»...\n14.09.2020 17:05 0 4143\nШвейцария ҳукумати 2012 йилда Гулнора Каримовага тааллуқли бўлган ҳисоб-рақамларда «музлатиб қўйилган» маблағлардан 131 миллион долларга тенг активларни Ўзбекистонга маълум бир шартлар эвазига қайтаришга розилик бергани хабар қилинганди.\nБу хабарга блогер Отабек Бакиров қуйидагича муносабат билдирди:\n— Швейцария томони аниқ-тиниқ шартлар қўймоқда: Ўзбекистон қайтарилган пулларни аҳолининг турмуш шароитларини яхшилаш, барқарор ривожланиш лойиҳаларига сарфлаши керак. Шунингдек, маблағлар харажати устидан шаффоф мониторинг ўрнатилиши лозим.\nЯъни, эркин дунё бухгалтерлари айтмоқдаки, бу пуллар яна янги ўғрилар орқали Швейцарияга қайтиб келмасин, Ўзбекистон учун ишласин.\nШу ўринда бир мулоҳаза, гар Гулнора Каримова қанақадир йиллар ичида доллардаги миллиардерга айланган экан, гар янги даврда ҳам номлари ҳозирча айтилмайдиган каслар саноқли йиллар ичида доллардаги миллардларни ишлаб топмоқда экан, мамлакат ростанам бой, ростанам салоҳиятли. Лекин ўғрилар кўп. Жуда кўп, — дейди блогер.\nУ мавзуни давом эттириб, Гулнора Каримова ўғирлаган пулларнинг қайтарилаётган 131 млн долларлик қисмига нима қилиш керак, деган савол ҳали анча вақт кун тартибида бўлишини қайд этади.\n«Фикри ожизимча, бу пулларни яна гўёки аҳолига етказамиз, дея Маҳалла вазирлиги орқали тарқатилса ёки бўлмасам қашшоқларни тадбиркор қиламиз, дея оилавий тадбиркорликка имтиёзли кредитлар ажратишлар бошланса, пуллар манзилга яна етиб бормайди. Ҳузурини ўрта ва майда ўғрилар кўради.\nГулнора Каримова бу пулларни биринчи навбатда мамлакат ёшларидан ўғирлаган, деб ҳисоблайман. Яъни, Гулнора Каримова болаларимизнинг келажагини ўғирлаган, уларни қашшоқликка, умидсизликка, илмсизликка маҳкум этган. Дарвоқе, ҳозирги чириган ўғрилар ҳам том маънода мамлакат ёшларининг келажагини ўғирлашмоқда.\nНазаримда, бу пулларни ҳар қишлоқ туманида ҳеч бўлмаса биттадан мактаб қуришга сарфлаш керак.\nБугун фарзандларимиз қишлоқ туманларида ва ҳатто шаҳарларда ҳам ўқиётган мактабларда на нормал туалет, на нормал сув таъминоти ва нормал иситиш мавжуд. Қирқта ўқувчи ўқимайдиган, иккита сменага бўлинмаган мактабнинг ўзи йўқ. Қишда буржуй печкаларда кўмир ёқилади.\nМактабларнинг карантин талаблари доирасида янги ўқув йилига тайёргарлиги бўйича ўрганишлар аҳволимиз қанчалик ачинарли эканини кўрсатиб қўйди. Йилига қарийб юз тонна олтин сотадиган мамлакат учун ўқитувчиларнинг туалет оқлаши ёки пул тўплаб қўл ювишга қўлбола қўлювгич сотиб олаётгани, обдаста ва бочкаларга сув захираланаётгани жуда уятли.\nҚурилган ҳар бир мактаб пештоқига «бу мактаб миллат ва келажак ўғриси, 13 йилга қамалган Гулнора Каримовадан қайтарилган пулга қурилган», деб ёзиш керак бўлади. Токи бошқа ўғриларга ҳам сабоқ бўлиши учун», — деб ёзади блогер.\nШвейцария Гулнора Каримова ўғирлаган пуллар\nХориж 03/10, 10:37\nХориж 27/09, 14:45\nШвейцария ва Австрияда биринчи қор ёғди\nЖамият 12/09, 14:45\nГулнора Каримовадан қайтарилган пуллар нимага сарфланиши керак?


Нега Японияда карантин ёки фавқулодда ҳолат эълон қилинмаяпти? - Darakchi\nНега Японияда карантин ёки фавқулодда ҳолат эълон қилинмаяпти?\nДУНЁ 01.04.2020, 15:08\nҚонга сингган тозалик\nКоронавирус сабабли деярли барча мамлакатларда одамларга қўлларини ювиб юриш, ниқоб тақиш каби тавсиялар берилмоқда. Аммо булар Японияда одатга айланиб бўлган. Бир фактга эътибор беринг, японлар коронавирус пайдо бўлишидан аввал йилига 5,5 миллиард дона ниқоб ишлатишган. Бу ҳар бир фуқарога ўртача 43 донадан ниқоб тўғри келади дегани. Жамоат транспортида юрсангиз, жуда кўп ниқоб таққан одамларни кўриш мумкин эди. Японлар учун ҳар куни чўмилиш, қўлни нам сочиқчада артиш, имкон бўлиши билан қўлни ювиш кундалик одатга айланиб бўлган.Японлар қўл бериб кўришмайди. Улар ўз одатига кўра таъзим билан саломлашади. Бу эса вирус юқиш эҳтимолини камайтиради. Вирус жуда кўп ҳолатларда қўлдан қўлга ўтади.\nКелинг, бир бошидан санаймиз.\nЯпонияда бўлганлар билишади, бу ерда одамлардан, умуман ҳеч нарсадан ҳид тарқалмайди. Албатта, қандайдир ҳид сезилади ва бу одатда одамлар сепган енгил атир ҳиди бўлади. Чунки японларда кунига уч марта душ қабул қилиш оддий ҳолат (камида икки марта). Имкон туғилганда қўлни ювиш ҳам одатга айланган.\n2. Японлар тез-тез кийимларини алмаштиришади.\nИч кийимларини эса кунига бир неча мартагача янгилашади.\n3. Одамларга тегиш беодоблик ҳисобланади.\nҚўл бериб кўришиш, қучоқлашиш жуда яқин одамлар ўртасидагина кузатилади. Ҳар қандай ҳолатда саломлашиш учун таъзим ишлатилади.\n4. Оралиқ масофа.\nЯпонлар ҳаётнинг ҳар жабҳасида оралиқ масофани ушлашга одатланган. Дўкондаги навбатда, жамоат транспортида, банкомат олдида ҳеч ким қулоғингиз тагида нафас олмайди. Агар имкон бўлса, 1 метрдан кўпроқ оралиқ масофа сақланади.\n5. Санитар тозалаш.\nҚандайдир вирус хавфи чиққан вақтда эмас, умуман бутун йил, кун давомида Японияда ҳамма ер тозалаб турилади. Жамоат жойлари, жамоат транспортлари, одам кўп тўпланадиган ерлар доим тозалаб, ювиб турилади.\nБутун мамлакатда ҳожатхона текин ва улар ақл бовар қилмас даражада тоза. Ҳар қандай бинода тоза ҳожатхонага кириб ювиниб олишингиз, кийимларингизни, ҳатто ич кийимларингизни алмаштириб олишингиз мумкин. Улар кийим алмаштириш учун етарли даражада кенг (шу ўринда Японияда жамоат жойларидаги деярли ҳамма ҳожатхона унитазлари иситилишини айтиш керак.)\n7. Ҳамма дўконларда қўл ювиш учун раковина ва суюқ совун бор.\n8. Дўконлардаги барча егуликлар целофан қопчаларга ўралган бўлади.\nҲатто сабзавотлар битта-битта ўраб қўйилади. Шоколад олсангиз, у аввал герметик целофан билан, кейин ялтироқ қоғоз билан ўралган бўлади.\n9. Японлар касал бўлса, албатта ниқоб тақади.\nБунинг уят томони йўқ. Ҳеч ким уни қўлини бигиз қилиб кўрсатмайди.\n10. Японлар бошқа мамлакатларга боришни хушламайди.\nУларга дунё хавфли бўлиб кўринади.\n11. Японияда егуликлар сифати жуда баланд ва улар қисқа вақтли яроқлилик муддати билан чиқарилади.\nЯпонияда егуликлар сифатига талаб баланд, чунки улар пишириш ёрдамида кам таом тайёрлайди. Шу сабаб егуликлар сифати шунчалик баландки уларни иккиланмай хом ҳолатда ейиш мумкин. Егуликларга уларни хом ҳолатда ейиш мумкин, деб ёзиб ҳам қўйилади.\n12. Японлар жуда кўп ҳаракат қилишади.\nУлар доим спорт билан шуғулланиши катта ёшда ҳам тетик бўлишини таъминлайди.\n13. Японлар орасида семиз одамни деярли учратмайсиз.\nҲатто катта ёшлилар орасида ҳам. Айниқса семиз аёлни деярли кўрмайсиз.\nЖССТ коронавирусга қарши энг самарали усулни маълум қилди


Cифати кафолатланмаган дори воситаларининг ноқонуний айланмасига чек қўйилди - Zamin.uz\n08:50 / 21.08.2020\nСифатсиз дори-дармон ва фармацевтика маҳсулотлари саломатликка жиддий хавф туғдириши шубҳасиз. Чунки, турли шароитда ва белгиланган меъёрларга риоя қилинмаган ҳолда ташиладиган дори воситалари шифо ўрнига касалликни янада кучайтириб юбориши мумкин. Афсуски, айрим кимсаларни юртдошларимизнинг саломатлигидан кўра, мўмай даромад кўпроқ қизиқтиради.\nТошкент вилояти божхона бошқармаси “Навоий” чегара божхона постига қўшни давлатдан кириб келган фуқаро Г.А. бошқарувидаги “DAF” русумли автотранспорт воситаси ўрнатилган тартибда божхона кўригидан ўтказилди.\nНатижада, автомашинанинг кабина қисмида ҳеч қандай ҳужжатлари бўлмаган қиймати 22,5 миллион сўмлик, 16 қути “Альтевир”, 10 қути “Диферелин” ва бошқа турдаги дори воситалари борлиги маълум бўлди.\nЯна бир ҳолатда “С.Нажимов” чегара божхона постида фуқаро Ш.Ш. бошқарувидаги “DAF” русумли автотранспорт воситаси божхона назоратидан ўтказилди.\nТекширув давомида, автомашина кабинасининг том қисмида умумий қиймати 107,6 миллион сўмлик, 36 дона қути “Клексан 4000”, 400 дона қутида “Lianhua Qingwen Jiaonang” ва 10 дона қутида “Архимакс 1000мг” номли дори воситалари яширилганлиги аниқланди.\nИссиқ об-ҳаво шароитида сақлаш ва ташиш қоидаларига риоя қилмаган ҳолда юртимизга олиб киришга уринилаётган бу каби дориларнинг сифатига ким кафолат бера олади?\nҲозирда мазкур ҳолатлар юзасидан божхона органлари томонидан суриштирув ҳаракатлари давом эттирилмоқда. “Замин” янгиликларини “Telegram”да кузатиб боринг\n13-08-2020, 22:18, Жамият


Fойиб ота ким бўлган?\nСайрам даҳасига қарашли Чимкент қопқа маҳалласининг Ал Форобий кўчасидаги “Гул Астана” болалар боғчаси яқинида “Ғойиб ота” сағанаси бор. Унинг ким бўлганини аниқлаш мақсадида чироқчи Мирзаҳмад Абдураҳмонов билан учрашиб, билганларини сўзлаб беришини сўрадим.\nАфсуски, бу киши ҳам Ғойиб отанинг тарихини батафсил билмас экан. Аммо бир неча йил аввал тушида бир нуронийни кўргани, унинг мазкур сағанага қараб туришни тайинлаганини сўзлаб берди. Бу нуронийни Ғойиб ота деб тахминлаб, шундан буён ушбу жойга кўз-қулоқ бўлиб, чироқчилик қилаётган, 1997 йили сайрамлик Берганбой Худойберганов билан уни таъмирлатган экан.\nСағананинг атрофига 1990-2000 йиллар мобайнида ўзининг ҳисобидан масжид ҳам қуради.\nТарихчи олим М. Мирхолдоровнинг “Юртимиз топонимикаси” китобида шундай маълумот берилган: “Ғойиб ота. Сайрамнинг Чимкент қопқа даҳасида ана шундай маҳалла бор. Бунинг маъносини кексалар шундай таърифлашади: масжидга намоз ўқиш учун бораётган икки киши Ғойиб отага тикланган ҳозирги мақбара яқинида оппоқ кийинган кўп одамларнинг намоз ўқиётганини кўради.\nҲалиги кишилар масжидга келиб, воқеани хабар қилишгач, домла бошлиқ ҳамма ўша оқ кийимликларни олдига шошилади. Афсуски, улар ғойиб бўлган эканлар... Кўпчилик бу қирқчилтонлар бўлса керак, деб гумон қилишади. Ҳануз шу жой Ғойиб ота номи билан машҳур”.\n“Ғойиб ота” ҳақида яна манба Тошкент шаҳрида 2016 йили чоп этилган А. Муҳаммадкаримов, А. Обидов, З. Искандаровларнинг “Тошкентнинг табаррук зиёратгоҳлари” китобида шундай маълумотлар берилган:\n“Академик М. Мирхолдоров Сайрам тарихини тиклаш, уни тадқиқ этиш, ушбу заминда ҳаёт кечирган фузало, уламо ва бузругларнинг фаолиятига оид манбаларни топиш ва ўрганиш борасида бемисл хизматлар қилди. Жумладан, унинг “Сайрамлик аллома, фузало ва бузруглар” рисоласида ҳам Ғойиб ота ва Мирқурбон шайхларнинг шажараси берилган экан. Китобда ёзилишича, Абдуллоҳ шайхнинг 8-авлоди Ғойиб Хожа (Ғойиб ота) бўлса, 13-авлоди Мирқурбон шайх (Азлархон эшон) экан...\nҒойиб ота номини бошқа ҳудудларда ҳам учратиш мумкин. Жумладан, Тошкент вилоятининг Олмазор туманидаги Қорасарой кўчасида шу номда қабристон, Қазиғурт тоғида “Ғайып Ерен – Қырық Шілтер” авлиёси бор.\nҒойиб ота қабристони ХVI асрда ташкил топган. Қабристоннинг Ғойиб ота деб аталишига сабаб, Ғойиб ота ўз муридлари билан қабристон жойлашган ерда яшаган ва одамларга диний илмлардан сабоқ берган. Орадан кўп вақт ўтгандан сўнг, бир кечада ҳужрада суҳбатлашиб ўтириб, бирдан ғойиб бўлганлар. У киши яшаган жойларига сағана қурилиб, шу ерни Ғойиб ота деб атай бошлашган.\nЗокир АҲМАД, 2018-03-30, 18:56 173


Лизинг Узбекистан - China Leasing Group\nЛизинг имкониятларидан фодаланмоқчимисиз, лекин қайси компанияни танлашни билаолмаяпсизми?\nЭътиборингиз учун бир нечта фойдали маслаҳатлар:\nБиринчи навбатда, лизинг компанияси йиллик фоиз миқдори ва молиявий барқарорлиги билан умумий мезонлар бўйича баҳоланади.\nЯна инобатга олиниши лозим бўлган бошқа холатлар хам бор:\n- Лизинг лойиҳасини кўриб чиқиш учун мижоздан талаб қилинадиган ҳужжатлар;\n- Молиялаштириш муддати;\n- Лизинг лойиҳасини кўриб чиқиш муддати;\n- Лизинг лойиҳаси мониторинги ва уни ўрганиб чиқиш комиссияси;\n- Қўшимча кафолат зарурияти;\n- Қандай молиявий битим чекланишлари борлиги;\n- Компаниянинг бозор миқёсидаги йиллик тажрибаси;\n- Бозор миқиёсидаги обрўси;\n- Компаниянинг ўзида нима мавжудлиги;\n- Компаниянинг қандай моллиялаштириш манбалари мавжудлиги;\n- Мижозлар ва лизинг объектлари борасида компаниянинг қандай чекланишларга эгалиги;\n- Лизинг компаниясининг қайси ҳудудларида иш юритиши;\n- Мижознинг истиқомат қилиш жойи ёки иш фаолиятини юритиш жойида компаниянинг фаолият юритиши;\nАгар сизни лизинга айнан бир объектни олиш қизиқтирса, у ҳолда фақатгина бу йўналишда фаолият юритаётган компанияга мурожаат қилинг. Қоидага кўра, бу кўчмас мулк, махсус техника, тиббиёт ёки ишлаб чиқаришга оид ускуналарни лизинга олиш билан боғлиқ .\nАгар турли хил объектларни бирдан лизинга олмоқчи бўлсангиз, у ҳолда кўптармоқли лизинг компаниясига мурожаат қилиш тавсия этилади. Бу турли лизинг компаниялар билан иш юритишдан кўра қулайроқдир.\nСаволларингиз борми? Веб-сахифамиздаги онлайн мутахассисимизга мурожаатингизни қолдиринг ва қисқа муддат ичида мутахассисларимиз Сиз билан боғланишади.+(998 90) 977-12-27, 919-2425 рақамларига соат 9.00 - 18.00 қўнғироқ қилинг.


05:00 / 16.02.2017 3952 pdf Ўқиш режими + -\nҲусайн тоға шаҳардан қишлоққа ҳурсанд бўлиб қайтаётган эди. Чунки у бозорга ўзи билан олиб борган ҳамма молларини сотиб улгурган эди. Бир булоқ бошида дам олмоқчи бўлди. Эшагим ўтлаб тургунча шу дарахт остида бироз мизғиб оламан деди.\nҲуррак отиб чуқур уйқуга кетганида пуллари эсига тушиб қолди ва деди: Пулларни ишончли жойга қўйиб қўйишим керак. Халтасини очиб қараса пуллари жойида турибди.\nХалтани кўйлаги ичига жойлаб яна уйқуга кетди. Аммо, афсуски, буларнинг ҳаммасини дарахтда беркиниб ўтирган бир йўлтўсар кўриб турганди. Бу пуллар бутун ҳаётини доимо бошқаларга озор бериш билан ўтказиб келган бу одамнинг кўзларини ўйнатиб юборди. Секин-аста дарахтнинг тагига келиб олиб чўнтагидан қамиш найча ва ичига заҳар солинган қутича чиқарди. Заҳарни қамиш найнинг учига қўйди ва қаттиқ ухлаб ётган Ҳусайн тоғага яқинлаша бошлади. Ўғри заҳарни унинг оғзига пуфлаб, уни осонгина ўлдириб, унинг пулларини олмоқчи эди.\nЎғри энди заҳарни пуфлайман деганида Ҳусайн тоға тўсатдан аксириб юборди. Ўғрининг оғзига ўзининг заҳари кириб кетиб у ўша заҳоти тил тортмай ўлди.\nСаййидимиз Расулуллоҳ С.А.В. нинг ушбу ҳадиси шарифлари қанчалар гўзал. У Зот шундай деб марҳамат қилганлар:\nКим одамларга ёмонлик қиламан деб ҳаракат қилса Аллоҳ таоло унинг ўзига ёмонликни қилиб қўяди. (Тирмизий)\n05:00 / 16.02.2017 1914\n05:00 / 16.02.2017 1719\n4266 05:00 / 16.02.2017\n3059 23:11 / 19.02.2018\n3698 05:00 / 16.02.2017


Ўшдаги ўзбек мактаблари яна баҳс мавзусига айланди\n09 май 2021, Тошкент вақти: 10:33\nЎш вилоятидаги Мирзо Улуғбек номли ўзбек-қирғиз мактаби.\nБМТнинг инсон ҳуқуқлари бўйича Марказий Осиёдаги вакиллиги Қирғизистонда ўзбек мактаблари қирғизчалаштирилаётганидан ташвиш билдирди. Ташкилот расмийси Элизабет да Костанинг айтишича, Ўш ва Жалолободдаги айрим ўзбек мактаблари қирғиз тилида ўқитишга ўтган ҳамда давлат томонидан молиялаштириш тўхтатилган.\nДе Коста: "Ўзбек мактабалари давлат томонидан молиялаштирилмай қолди"\nЖорий ҳафтада Бишкекда ўтган “Қирғизистонда маориф соҳаси орқали халқ бирлиги ва миллатлараро муносабатларни мустаҳкамлаш” масаласига бағишланган анжуманда БМТнинг инсон ҳуқуқлари бўйича Марказий Осиёдаги вакиллиги расмийси Элизабет да Коста: “Конституция ва Давлат тили тўғрисидаги қонунда миллий озчиликларга она тилида билим олиш кафолатланган бўлса-да, Ўш ва Жалолободдаги айрим ўзбек мактаблари қирғиз тилида ўқитилишга ўткизилгани ҳамда давлат томонидан молиялаштирилмай қолганини” айтди.\n24.kg нашрининг хабар қилишича: “Қўмита олийгоҳларга кириш имтиҳонлари давлат тилида ўтказилаётганидан ташвиш билдирди. Бу дискриминациядир. 2015-йил май-июн ойларида қўмита Қирғизистон масаласини муҳокама қилади ва бу мавзуга эътибор қаратади. Давр миллий озчиликларнинг ҳуқуқсизлиги ижтимоий муаммолар ва можароларга сабаб бўлишини кўрсатди”.\nЎшлик муаллимлар: "Ўзбек мактаблари ота-оналар талаби билан қирғизча ўқитишга ўтаяпти"\nАйни пайтда Ўшдаги ўзбек муаллимлари БМТ расмийсининг баёнотидаги айрим жиҳатларга қўшилмасликларини айтмоқдалар. Масалан, Ўш давлат универститети ўқитувчиси, доцент Саидакбар Махсумхонов фикрича, ўзбек мактаблари давлат томонидан ёпилаяпти, деган фикр нотўғридир:\n- “Давлат томонидан ёпилмоқда”, дейилгани тўғри эмас. Қирғиз тили ёки рус тили жуда ҳам зарур эканини сезган ҳолда, ота-оналар илтимоси, талаби билан ўзбек мактабларида қирғиз тилида ўқитиладиган синфлар, таълим рус тилида олиб бориладиган синфлар очилаяпти. Бу, менинг фикримча, замон талаби бўлса керак. Ўзбек мактаблари ёпилгани йўқ, таълим ўзбек тилида олиб бориладиган мактабларда таълим қирғиз ва рус тилларида олиб бориладиган синфлар очилганидан кейин ўз-ўзидан ўзбек мактаби деган мақом йўқолади ва аралаш мактабга айланади. Молиялаштириш йўқолаяпти деган фикр ҳам нотўғри, -дейди Саидакбар Махсумхонов.\nУнга кўра, сўнгги 2 йил давомида ўзбек мактабларидаги дарс соатлари ва ўқитувчилар сони қисқарган, бироқ давлат томонидан молиялаштириш тўхтатилмаган.\nМахсумхоновга кўра, ўтган йил декабрь ойида ўзбек мактабларининг 10-11-синфлар учун ўзбек тили ва ўзбек адабиёти дарсликлари давлат бюджети ҳисобидан чоп эттилган ҳамда ўзбек мактаблари ўқувчиларига бепул тарқатилган.\n2010 йил Ўш воқеаларидан сўнг Ўш ва Жалолобод вилоятларида ўзбек мактаблари таркибида қирғиз ва рус тилли синфлар очилган эди. Маълумотларга кўра, бугунги кунга келиб ўзбек мактабларининг 40 фоизида шундай синфлар ташкил қилинган ва ўзбек мактаби мақоми аралаш мактаб бўлиб ўзгарган.\nЎшлик ўзбек мактаб ўқитувчиларнинг айтишича, бунга ота-оналар томонидан мактабларда рус ва қирғиз тилли синфлар очиш талаблари кўпайгани сабаб бўлган. Ўшлик мактаб ўқитувчиларидан бири Маҳаммаджон Охунов фикрича, ота-оналар томонидан бундай талаб бўлишига ҳам сабаблар бор:\n- Фуқароларимиз Қирғизистондан чиқиб кетиб, бошқа ерларда ўз турмуш тирикчилигини ўтказаётганда рус тили кўпроқ керак бўлаётгани бунга биринчи сабаб. Иккинчи сабаб, Қирғизистондаги олийгоҳларда ўқиётганида болалар ўз она тилларида топшириқларни, имтиҳонларни топшириши қийин бўлаяпти, чунки ўзбек тилида имтиҳон олувчи мутахасислар олийгоҳларда деярли йўқ, - дейди Маҳаммаджон Охунов.\nУнга кўра, ўзбек ўқитувчилари бу борада расман вазирликка мурожаат қилмаган бўлсалар-да, расмийлар билан бўлган учрашувларда доимо олийгоҳларда ўзбек ўқитувчиларини кўпайтириш борасидаги талаб ва таклифлари айтилиб келади.\nНовқатлик Муроджон: "Ўзбек мактабида боламизнинг тўлақонли билим олиш имконияти чекланган"\nРасмий маълумотларга кўра, бугунги кунда ўзбек мактабларида дарсликлар билан таъминланиш даражаси 30-40 фоиздан ошмайди. Айрим ота-оналар шундан келиб чиққан ҳолда Қирғизистонда ўзбек тилида тўлақонли билим олиш имконияти йўқлиги учун ҳам фарзандларини қирғиз ва рус тилларида ўқитаётганликларини айтадилар.


Алишер Усмонов «Арсенал» акцияларини нега сотиб...\n20.12.2018 15:48 0 171\nМилиадер Алишер Усмонов «Forbes Россия»га берган интервьсида Лондоннинг «Арсенал»и акцияларининг сотиб юборилиши, «Пахтакор»нинг акционери бўлишдан мақсади хусусида тўхталди.\n«Пахтакор»нинг акционери бўлишдан мақсад нима? У ҳеч қачон «Арсенал»дек миллиардлар келтирмайди-ку» деган саволга Усмонов қуйидагича жавоб берган:\n«Арсенал» бундан ҳам кўпроқ ёки камроқ туриши мумкин. «Арсенал» ўсиш имкониятига эга. Худди «Пахтакор»дек. Осиё минтақаси Африка каби футбол майдонларида ўз позициясини кучайтиради. Ҳозирча футбол - бу Лотин Америкаси ва Европа. Аммо ЖЧда юқори даражаларга эришиши мумкин бўлган жамоалар бор. Охирги ЖЧда Япония 1/8 финалга чиқди».\nШунингдек, Усмонов «Арсенал»ни сотишга иложсизлик мажбур қилганини ҳам айтган.\n«Бир у, бир бу акционердан ҳимоя қилинадиган кам миқдордаги акцияларга эга гуруҳ акцияларни Кронкега сотди. Биз узоқ музокара олиб бордик, ундан акциялар пакетини (67 фоиз) сотиб олмоқчи бўлдик. Кейин унинг акцияларни сотиш нияти йўқлигини тушундик. Шундан сўнг биз сотишга қарор қилдик. Ишнинг у ердаги юритилишида, бундай раҳбарият билан қолишдан маъно йўқ эди. У менга мен унга таклиф қилган нархни таклиф қилди. Тадбиркорлик этикаси бўйича унга жавоб бермаслик нотўғри бўларди. Мен ҳам сотиб юбора қолдим» деган Усмонов.\n«Арсенал»га киритган инвестицияларингиз ортидан яхшигина фойда олдингиз. Шу каби «футбол ўйинлари»ни истиқболли дейиш мумкинми? Ҳозирча футболдан пул ишлаганлар жуда кам. Абрамович «Челси»га 2миллиарддан ортиқ тикди. У ҳозирча минусда, шундай эмасми?» деган саволга миллиадер:«Йўқ, клуб ҳозир анча қимматлашди - 2,5 млрд £дан 3 млрдгача. У 1-1,5 млрд орасида пул тиккан. У энди яхши пул топиши мумкин эди. Аммо мендек, уч баробар эмас. Мен «Арсенал»га бор йўғи 150 млн £ тиккандим» дея жавоб қайтарган.\nАлишер Усмонов Пахтакор Арсенал акция\nХориж 12/07, 09:10


Гулистон бозорида ёнғин содир бўлди\n20.12.2018 17:08 0 339\nБугун 20 декабрь куни Сирдарё вилояти, Гулистон шаҳрида жойлашган бозорда ёнғин келиб чиққан.\n«Telegram»даги «Sirdaryo xabarlari» каналининг хабар беришича, ёнғинга электр қисқа туташуви сабаб бўлган. Ёнғин хавфсизлиги хизмати шахсий таркибининг саъй ҳаракатлари натижасида бино атрофида жойлашган 150 тадан ортиқ савдо дўконларининг жами 3000 кв.метрдан ортиқ майдони ҳамда савдо дўконларидаги товар моддий бойликларининг асосий қисми ёнғиндан асраб қолинган.\nЁнғин газлама сотиладиган дўконларда содир бўлган. Ҳозирда бахтсиз ҳодиса бартараф этилгани маълум қилинди.\nбозор ёнғин Гулистон


Партия етакчилари террорчилар қурбонига айланди - Халқ сўзи\nПартия етакчилари террорчилар қурбонига айланди\n15:13 14 Июль 2018 Дунё\nПокистонда террорчи-ҳудкуш ўзини портлатиб юбориши оқибатида 128 киши ҳалок бўлди, 120 киши жароҳатланди, деб хабар берди Geo TV.\nФожеа мамлакатнинг Мастунг округида сайловолди намойиши ўтказилаётган жойда рўй берган. Қурбонлар орасида сайловчилар билан учрашув ўтказиш учун келган Белужистон халқ партияси номзоди Сирож Раизан ҳам бор. Мазкур қўпорувчилик ҳаракати учун жавобгарликни ИШИД ўз зиммасига олган.\nМаълумот учун, Покистонда июль ойи охирида парламент сайловлари ташкил этилади. Мазкур воқеа сабаб ушбу округдаги сайловлар кечиктирилиши мумкин.\nЭслатиб ўтамиз, бу ушбу мамлакатда охирги кунларда рўй берган учинчи терактдир. Бундан олдин Хайбер-Пахтунхва музофоти Банну шаҳрида сайловчилар билан учрашув пайтида уюштирилган портлаш натижасида беш киши ҳаётдан кўз юмган, ўттиздан ортиғи яраланган эди. 11 июль куни эса Пешавар шаҳрида сиёсий партиялардан бирининг тадбири пайтида ҳам шу каби қўпорувчилик содир этилганди. Оқибатда 12 киши, жумладан, партия етакчиси Харун Билур ва унинг ўғли ҳам ўлдирилган эди.


АҚШ мулозими Тожикистондаги вазиятдан ташвишда\nАҚШ ҳукумати Тожикистонда қабул қилиниши кутилаётган қонун диний эркинликларни чеклаши мумкинлигилдан ташвиш билдирди.\nХалқаро диний эркинликлар бўйича АҚШ комиссияси раиси Леонард Лео ўз ҳукуматини Тожикистон Президенти Имомали Раҳмонга босим ўтказишга чақирди.\nГап шундаки, 15 июн куни Тожикистон парлaменти ”Фарзандлар тарбиясида ота-оналарнинг масъулияти тўғрисида”ги қонун лойиҳасини тасдиқлаган.\nАҚШ расмийсига кўра, агар Имомали Раҳмон мазкур ҳужжатга имзо чекса, у ҳолда 18 ёшгача бўлган миллионлаб тожикистонликларнинг диний эркинлиги чекланади.\nХалқаро диний эркинликлар бўйича АҚШ комиссияси раиси Леонард Лео Тожикистонда шундай бир қонуннинг қабул қилиниши билан рози бўла олмаслигини таъкидлаган. Чунки, АҚШ расмийсига кўра, мазкур ҳужжат айрим бандлари билан Тожикистонда шусиз ҳам чекланган диний эркинликни янада торроқ доирага солиб қўяди.\nХалқаро диний эркинликлар бўйича АҚШ комиссияси расмийси янги қонуннинг 18-бандига эътиборни қаратиб, “Бу модда болаларнинг дафн маросимларида қатнашишларига йўл қўймас экан, Тожикистондаги диний эътиқод эркинлиги билан боғлиқ вазиятни аянчли аҳволга солиб қўяди”, дея таъкидлаган.\nШу нуқтаи назардан, АҚШ комиссияси раиси Леонард Лео Америка ҳукуматига мурожаат қилиб, президент Имомали Раҳмоннинг ана шу ҳужжатга имзо чекмаслиги учун босим ўтказишга чақирган.\nАйни пайтда Халқаро диний эркинликлар бўйича АҚШ комиссияси масъули баёнотига муносабат билдирган Тожикистон парламенти қуйи палатаси раиси Шукуржон Зуҳуров Тожикистон мустақил давлат сифатида ҳар бир масала юзасидан ўзи мустақил тарзда қарор қабул қилишга ҳақлилигини таъкидлади.\nАйни фикрларни қувватлаган тожикистонлик бошқа мулозим Мавлон Мухторов ҳали президент томонидан имзоланмаган ҳужжат атрофида ваҳима кўтариш халқаро одоб доирасидан ташқарида эканини айтади.\n- Мазкур қонун давлатимизнинг ички масаласи. Нега бошқалар бизнинг ички сиёсатимизга бурнини тиқиши керак? Давлатимиз, парламентимиз мустақил бўлиб, улар ўз ҳолича истаган қонунни қабул қилиш ҳуқуқига эга, - дейди Тожикистон президенти ҳузуридаги Дин ишлари бўйича қўмита расмийси Мавлон Мухторов.\nШу ўринда айтиб ўтсак, Тожикистон парламенти вакиллари томонидан қабул қилинган янги қонун умумхалқ муҳокамасидан ўтган эди. Аммо икки ой давом этган баҳсларда қонундаги бандлар барчага баравар маъқул келди, деб бўлмайди.\nАксарият дин уламолари ва оддий фуқароларни ташвишга солган нарса бу 18 ёшгача бўлган болаларнинг масжидда намоз ўқишлари, диний таълим олишлари ва диний маросимларда қатнашишлари қонун доирасида таъқиқлаб қўйилгани бўлди.\nБироқ қонун муҳокамасида қатнашган тожик депутати Марҳабо Жабборова қонуннинг бу банди аксинча ёшлар фойдасига хизмат қилишини таъкидлайди.\n- Агар гап фарзандларимизнинг 18 ёшгача масжидга боришлари таъқиқланиши борасида кетаётган бўлса, бу фақат улар фойдасини ўйлаб қилинган иш. Давлатимиз келажаги бўлган ёшларимиз масжидга бориш ўрнига дунёвий билим олиш, касбу ҳунар ўрганиш фикрида бўлишлари лозим, - дейди парламент қуйи палатаси депутати Жабборова хоним.\nБироқ тожикистонлик ёшларнинг кўпчилиги парламент вакиласи фикрларига қўшила олмасликларини айтади. Улардан бири Абдужалил Омонов мулоҳазасича, Тожикистон келажаги саналган муҳим қатлам, яъни ёшлар ўз мазҳаби ва маданиятини ўрганишдан маҳрум этилмаслиги лозим.\n- 18 ёшгача бўлган ёшларга диний таълим олиш, диний маросимларда қатнашишни таъқиқлар экан, биз қандай қилиб ўтмишимизни тиклайлик, динимиз ва мазҳабимиз тарихини қандай қилиб ўрганайлик? Ёшлар давлат келажаги экан, уларга энг аввало эркинлик берилиши керак, -дейди тожикистонлик ёшлардан бири Абдужалил Омонов.\nЭслатсак, ўтган ҳафтада АҚШнинг ЕХҲТ қошидаги сиёсий масалалар бўйича доимий маслаҳатчиси Патрик Коннелл ҳам Тожикистонда кучга кириши кутилаётган мазкур ҳужжат юзасидан ташвиш билдирган эди.\n“Ҳукуматнинг диний эркинликларни систематик равишда бузиши бу мамлакатни дин эркинлиги билан боғлиқ вазият ташвишланарли бўлган мамлакатлар рўйхатига тушириб қўяди” дея мулоҳаза билдирганди АҚШ вакили Патрик Коннелл.\nТожикистоннинг ЕХҲТдаги вакили Нуриддин Шамсов эса: “Янги қабул қилинган қонун аксинча ёшларни жамиятдаги радикаллашув тенденциясидан ҳимоя қилади”, деган эди Коннелл жанобларига жавобан.


"Менинг ниятим жиддий". Жаҳонгир Отажонов Президент бўлмоқчилиги ҳақида иккинчи мурожаатини йўллади (видео) - Darakchi\n"Менинг ниятим жиддий". Жаҳонгир Отажонов Президент бўлмоқчилиги ҳақида иккинчи мурожаатини йўллади (видео)\nЖАМИЯТ 21.01.2021, 22:12\nТеглар: Жаҳонгир Отажонов\nЭслатиб ўтамиз, аввалроқ Жаҳонгир Отажонов Президентлик сайловларида ўз номзодини қўймоқчи эканлиги ҳақида ёзган эдик. Қўшиқчи ижтимоий тармоқлардаги ўз саҳифасида иккинчи бор халққа мурожаат қилди.\n"Мени ниятим жиддий! Ўзбекистон Республикаси Президентлигига ўз номзодимни албатта қўяман. Мени мақсадим шу халқни яхши яшашини таъминлаш!",– дейди Отажонов.\nЖиззах вилоятидаги тарихий лойиҳа натижасида 700 минг аҳолига тоза ичимлик суви етиб боради\n«Минор» ва «Бодомзор» масжидларига янги имом-хатиб тайинланди\n"У санъаткормас, масхарабоз". Хонанда Хусан Жаҳонгир Отажоновнинг санъатга қайтганига муносабат билдирди (видео)\nАввалроқ, хонанда Жаҳонгир Отажонов санъатга яна қайтгани ва онаси учун концерт бермоқчилиги ҳақида хабар берган эдик. Хонанданинг бу баёноти ортида ижтимоий тармоқларда турли баҳс-мунозаралар бошланди. Хусусан,...\nЖаҳонгир Отажонов яна қайтди. У онаси учун концерт бермоқчи\nХонанда Жаҳонгир Отажонов ўзининг инстаграм саҳифасида сиёсатдан кетиб онаси учун концерт беришини маълум қилди. "Сиёсий масалада жонли эфир ташкил қилмаганимга 15 кун бўлди. Ҳар бир...\nЖаҳонгир Отажонов янги партия тузиш ниятида эканлигини айтди\nҚўшиқчи Жаҳонгир Отажонов Президентлик сайловларида ўз номзодини қўймоқчи эканлиги ҳақида хабар берган эдик. Кейинчалик санъаткор бирор туманга ҳоким қилишларини сўраб Президентга видеомурожаат йўллади.Отажонов ижтимоий тармоқдаги...\nСал аввал санъатни тарк этган Жаҳонгир Отажоновнинг ижтимоий тармоқларда навбатдаги шов-шувли видеоси тарқалди. Унда собиқ хонанда, Ўзбекистон президентидан уни республиканинг бирор ҳудудига ҳоким этиб тайинлашини сўраган."Эшитишимча,...\nДавлат бошқарувини тартибга солувчи ҳужжатлар ихчамлаштирилмоқда\nҚамчиқ довонида қор ёғяпти (видео)\nОФК кубоги-2021: "Насаф"нинг финалдаги рақиби маълум бўлди


24 Январь 12:45\nМақсат Қиқимовнинг айтишича, шаҳардаги 120 та йирик корхона, 51 та бозор ишга туширилган. 149 та озиқ-овқат шохобчаларининг, гипермаркет ва супермаркетларнинг бугунги кунда146 таси фаолияти тиклан, 3 таси 28 январгача очилади.\nАлматининг ноозиқ-овқат шохобчаларига келсак, 110 тадан 99 таси ўз фаолиятини тиклаган, қолган 11 таси эса феврал ойи охиригача ишга тушади.\nБугунги кунда шаҳардаги 93 та савдо-кўнгилочар марказ ва савдо мажмуаларидан 87 таси фаолият кўрсатмоқда, қолган 6 тасида қайта тиклаш ишлари олиб борилмоқда», — деди Алмати ҳокими ўринбосари.\nШунингдек, у ҳозирда Алматида 220 та ёқилғи қуйиш шохобчаларидан 190 таси ишлаётганини айтди.\nФеврал ойи охиригача 23 та тизимли газ қуйиш шохобчалари таъмирланиб, фойдаланишга топширилади, 2 та ёниб кетган ёқилғи қуйиш шохобчалари май ойи ўрталарига қадар, 5 та нотизимли ёқилғи қуйиш шохобчалари эса 30 январга қадар қайта тикланади», — деди у.\nШаҳардаги умумий овқатланиш корхоналарининг аксарияти ишлаб турибди. Март ойи ўрталарига қадар 15 та, 1 майга қадар яна 2 та объект фойдаланишга топширилади.\nТуркия билан келишувларни амалга ошириш шахсан менинг назоратимда бўлади - Тоқаев\nЎтган йили Туркиянинг Қозоғистонга киритган тўғридан-тўғри сармояси рекорд даражага етди\nКелажакда Қозоғистон-Туркия дўстлиги янада мустаҳкамланишига ишончим комил – ҚР Президенти\nНефт нархи 2008 йилдан бери энг юқори даражага кўтарилди


Алмати хорижлик туристларни жалб этмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\nЎтган йили Алматига бир миллион нафар турист ташриф буюрди. Уларнинг деярли ярми хориждан: Европа, АҚШ, Россия ва Марказий Осиё мамлакатларидан келган сайёҳлар. Ривожланган инфратузилма, табиат гўзаллиги, тоғ-чанғи курортлар ўзига жалб қилади. Хорижлик меҳмонларга қулай бўлиши учун машҳур туристик объектларда Брайл шрифти ва QR-кодлар ёрдамида ёзилган кўрсаткичлар ўрнатилган. Смартфон ёрдамида барча диққатга сазовор жойлар ҳақида олти тилда тўлиқ маълумот олиш мумкин. Австралиялик Филипп Томсон деярли бутун жаҳонни кезиб чиққан, аммо у Қозоғистонни ўзи учун кашфиёт, деб ҳисоблайди.\nФИЛИПП ТОМСОН, ТУРИСТ /АВСТРАЛИЯ/:\n- Мен Чорин каньони, Кўлсой, Олтойда, Манғистау, Чимкент ва Туркистонда бўлдим. Жуда ғаройиб олам. Тўғрисини айтсам, мамлакатингиз ажойиб, у мени ҳайратлантира олди.\nАвстралиялик меҳмон ҳатто машҳур Куршевель ҳам Алмати тоғлари ва халқ меҳмондўстлигига тенглаша олмаслигини айтди. У экзотика ва экстримни яхши кўрадиган дўстлари билан бирга Қозоғистонга қайта келишга ваъда берди. «Чимбулоқ» курорти ва «Медеу» яхмалаклари Бирлашган Араб амирликларидан ташриф буюрган Аҳмад Ал-Ҳаттобийни ҳам лол қолдирди.\nАҲМАД АЛЬ-ҲАТТОБИЙ, ТУРИСТ /ОАЭ/:\n- Қозоғистонга биринчи марта келишим. Ажойиб мамлакат. Одамлари жуда меҳмоннавоз. Менга бу ерда ҳамма нарса ёқди.\nШаҳарга меҳмонлар кўп келиши бу соҳани ривожлантиришда амалга оширилган қатор тадбирлар меваси. Алматида 2025 йилгача минтақанинг ялпи ички маҳсулотида туризм улушини 6 фоизга етказиш режалаштирилган.\nҚАЛИБЕК АҚИЛБЕКОВ, ТУРИЗМ БОШҚАРМАСИ РАҲБАРИ ЎРИНБОСАРИ:\n- Алмати туризм бўйича сердаромад ҳудуд. Хорижлик туристлар учун ўта жозибали. Туристларнинг ярми – хорижликлар. Қозоғистонга келган ҳар бир чет эл фуқароси Алматини кўриб кетишни истайди. 2018 йил якунига кўра, шаҳарга тарихимизда биринчи марта 1 миллиондан зиёд турист келди. Йилнинг биринчи чорагида эса туристлар оқими 45,9 фоизга ўсган. Бу шаҳарнинг жозибадорлигидан дарак беради.\nҚозоғистон жаҳоннинг етакчи туристик йўналишлари қаторига кириш ниятида. Бунга соҳага оид давлат дастурининг рўёбга чиқарилиши ёрдам беради. Мазкур чора-тадбирлар туфайли 800 миллиард тенге атрофида бевосита инвестициялар жалб этиш имкони туғилади. Ва бу туристлар оқимининг 4 баравар ўсишига олиб келади.


Бугун Ўзбекистонда 64 кишидан коронавирус аниқланди — Sof.uz\nБугун Ўзбекистонда 64 кишидан коронавирус аниқланди\n19.05 23:03 897 Ўзбекистон\n2020 йил 19 май соат 23:00 ҳолатига кўра, Ўзбекистонда коронавирус инфекцияси қайд этилганлар сони 2855 (+30) нафарни ташкил қилмоқда.\nАйни пайтда юртимизда 2338 нафар коронавирус инфекциясига чалинган фуқаролар бутунлай соғайди. Мамлакатимизнинг 9 худудидаги ихтисослашган тиббиёт муассасаларида 504 нафар бемор даволанмоқда.\nҲозирда даволанаётган беморлар сони кўплиги бўйича Самарқанд вилояти (105 нафар бемор билан) етакчи ўринларда турибди. Айни пайтда мамлакатимизда умумий даволаниш кўрсаткичи 82 фоизни ташкил қилмоқда.\nБугун, 19:13 104 Ўзбекистон\nБугун, 18:08 56 Тиббиёт\nБугун, 17:46 50 Технология\nБугун, 17:36 84 Ўзбекистон


Меҳнат вазирлиги Ёқутистонда мигрантлар ҳолати назорат остида эканини маълум қилди – Газета.uz\nФото: Сардана Авксентьева / Facebook\nМеҳнат вазирлиги Ёқутистонда мигрантлар ҳолати назорат остида эканини маълум қилди\nЎзбекистон Меҳнат вазирлиги Ёқутистонда меҳнат мигрантларига қарши митинглар муносабати билан фавқулодда ишчи гуруҳ ташкил этди.\nLotinchada 20 март 2019, 23:28 Жамият\nЎзбекистон Бандлик ва меҳнат муносабатлари вазирлиги Саха Республикасида (Ёқутистон) марказий осиёлик меҳнат мигрантларига қарши митинглар муносабати билан фавқулодда ишчи гуруҳи тузди, дея хабар берди Меҳнат вазирлиги ўзининг Telegram-каналида.\n18 март куни бир неча минг Саха Республикаси аҳолиси меҳнат мигрантларига қарши митингга чиқди. Бунга ёқутистонлик аёлнинг мигрантлар томонидан зўрлангани сабаб бўлган. Россия Тергов қўмитаси уч нафар Қирғизистон фуқаросини айбламоқда. Гумонланувчилар қўлга олинган.\n«Триумф» спорт мажмуасида республика раҳбари Айсен Николаев ҳудудий миграция сиёсатини кучайтириш таклифи билан чиққан Якутск шаҳри мэри Сардана Авксентьева аҳоли билан учрашди. Айсен Николаев аҳоли манфаатларини ҳимоя қилиш учун зарурат туғилса меҳнат мигрантларига нисбатан чекловлар ва бир қатор тақиқлар ўрнатилишини маълум қилди.\nMeduza нашри маълумотларига кўра, 18 март куни таксичилик ва сабзавот дўконларида сотувчилик қилувчи мигрантлар ишга чиқмаган. Бошқа мамлакатлардан келиб ишлаётганларга нисбатан таҳдидлар бошланган.\nРИА Новостининг ёзишича, Ёқутистон полицияси бошлиғи сабзавот дўконларига қирғин солган шахслар гуруҳи қўлга олингани ҳақида хабар қилиб, шаҳар аҳолисини ташвиқотларга учмасликка ва миллатлараро келишмовчиликларни келтириб чиқармасликка чақирди. Айни вақтда, шаҳар автобусларидан бирида ҳайдовчилик қилувчи мигрантга етти киши ҳужум қилган.\nЎзбекистон Меҳнат вазирлиги маълумотларига кўра, бугунги кунда Саха Республикасида 11250 нафар Ўзбекистон фуқароси меҳнат қилмоқда. Вазирлик ходимлари Ёқутистондаги ўзбек диаспораси вакили Тошпўлат Ёдгоров билан алоқа ўрнатган.\n«Тақдим этилган маълумотларга кўра, бугун вазият кескин эмас, ватандошларимиз ҳаёти ва саломатлигига ҳеч ким таҳдид солаётгани йўқ. Шунга қарамасдан, диаспора вакили эҳтиёткорликни йўқотмаслик ва заруратсиз одамлар оммавий тўпланган жойларга бормасликка чақирмоқда», — дейилади хабарда.\nВазият Ўзбекистон Меҳнат вазирлиги қошидаги Ташқи меҳнат миграцияси агентлигининг Россиядаги вакили Саиднўмон Мансуров томонидан ҳам назорат остига олинган. Унинг сўзларига кўра, Саха Республикасидаги вазият барқарорлашган.\nСаха Республикасида меҳнат қилаётган Ўзбекистон фуқаролари кўмак олиш ва ҳуқуқлари ҳимоя қилиниши учун Меҳнат вазирлигининг Россиядаги +7 (903) 507-76-67 ва Тошкентдаги +998 (71) 200−06−00 рақамларига қўнғироқ қилишлари мумкин.


Саркисян Арманистон бошига тушган инқирозларнинг сабабини айтди | Qalampir.uz\nСаркисян Арманистон бошига тушган инқирозларнинг сабабини айтди\nОлам\t31 Март 14:08 3560\nАрманистон Президенти Армен Саркисян мамлакат кўпвекторли инқироз ҳолатида эканлигини маълум қилди.\nУнга кўра, бунинг сабаблари, хусусан, давлат аппарати ишининг самарасизлиги, урушдан кейинги вазият ва коронавирус пандемияси.\n"Мамлакат иқтисодиёти чуқур инқирозни бошдан кечирмоқда. Иқтисодий инқироздан чиқиш учун давлат аппарати ва давлат самарали ишлаши керак, бу эса бугунги кунда юз бермаяпти. Аммо бу ягона инқироз эмас. Биз кўп векторли инқирозга дуч келмоқдамиз. Бу, шунингдек, урушдан кейинги вазият, Арцахнинг аксарият қисмини (Тоғли Қорабоғнинг арманча номи), минглаб ёшларнинг ҳаётини йўқотиш билан ҳам боғлиқ", деган Саркисян.\nПрезидентга кўра, коронавирус пандемияси сабабли соғлиқни сақлаш тизимидаги инқироз ҳам мавжуд.\n"Арманистонда пандемиянинг иккинчи тўлқини биринчиси каби хавфли кетмоқда. Жуда эҳтиёт бўлиш керак, чунки коронавирусдан вафот этганлар сони уруш пайтида (Тоғли Қорабоғдаги) вафот этганлар билан деярли тенг ва бу кўрсаткич ўсишда давом этмоқда", деган Президент.\nУнинг таъкидлашича, инқироз ижтимоий соҳада, айниқса Тоғли Қорабоғ қочқинлари билан боғлиқ вазият фонида ҳам кузатилмоқда.\n"Бундан ташқари, маънавий-психологик инқироз мавжуд. Бугунги кунда минглаб одамлар қандай қилиб чипта сотиб олиш, Россияга бориш ёки Америка визасини олиш ҳақида ўйламоқда", деган Саркисян.\nШунингдек, у инвестициялар муаммоси ҳақида гапирган, унинг фикрича, қийин шароитда Арманистон инвесторлар учун жозибали эмас.\nМаълумот учун, Арманистондаги сиёсий инқироз мамлакат Тоғли Қорабоғдаги ҳарбий можароларда Озарбайжондан енгилганидан бери давом этяпти. Инқироз февраль ойи охирида Арманистон Қуролли Кучлари Бош штаби Пашиняннинг истеъфосини талаб қилгач, кескинлашди. Ереванда ҳар куни Бош вазирнинг тарафдорлари ва унга қаршиларнинг намойишлари ўтказиляпти.\nАрманистон Бош вазири Никол Пашинян эса жорий йилнинг апрель ойида истеъфога чиқишини эълон қилган.\nМурод Хонтўраев вафотидан олдин дўкондан спиртли ичимлик олганмиди? Сотувчи билан суҳбат\n21 Июль 13:00 34681\nЎзбекистонда коронавирусга чалиниш бўйича антирекорд қайд этилди\n21 Июль 10:21 34535\nМурод Хонтўраевнинг шогирди “авария” қандай бўлганини сўзлаб берди\n21 Июль 21:00 34379\nХонтўраев ёлғиз эмас! ЙТҲлар қайси машҳурларни орамиздан олиб кетди?\n22 Июль 20:43 32836\n23 Июль 10:05 20310


Қурса ҳам пул, бузса ҳам\nХабарларга кўра, андижонлик савдогарликларнинг кўпгина норозиликларига қарамай, айни кунларда уларнинг марказий универсал магазинда жойлашган дўкон-расталарини бузиш давом этяпти.\nМарказий универсал магазин Андижоннинг эски шаҳар қисмида жойлашган бўлиб, уч қаватли салобатли иншоотдир. Бино 1981 йилда қурилган. Бу ерда, норасмий манбаларга кўра, қарийб 700 та савдо ўрни бор эди. Вазирлар Маҳкамасининг жорий йилда қабул қилинган, савдони тартибга солишга қаратилган 387 ва 413-қарорлари кучга киргандан кейин бу ерда фаолият кўртадиган савдогарлар фаолиятига чекловлар бошланди. Савдогарлар қарийб икки ой давомида бу ҳолатдан норозилик билдириб келди.\nАммо, маълум бўлишича, маҳаллий ҳокимият бу норозиликларга деярли эътибор қаратмаган. Ҳозирги кунда марказий универсал магазин бузилмоқда.\n“Бу иморатни бузиш кимга керак бўлиб қолибди? Бу ердан кимнидир ҳайдаш керак бўлиб қолиб, иморати билан бузиб ташлаш лозим бўлибди, шекилли. Хўп, бир нарса қуриш керакдир. Бошқа жойда ҳам қурса бўлади-ку. Ўзбекистонда қуриб ҳам, бузиб ҳам пул ишлашяпти. Магазиннинг бузилаётганини бу ердаги қурилиш материалларидан кимдир катта пул қилишни ўйлаяпти, деб тушунамиз. Бирор ери дарз кетмаган, замонавий бинони бузишни қандай тушуниш мумкин бўлмаса”, - демоқда андижонликлар.\nМарказий универсал магазин раҳбари Ортиқхон Зияеванинг сўзларига қараганда, вилоят ҳокими магазинда таъмирлаш ишларини олиб бориш ҳақида қарор чиқарган. Магазин атрофидаги маъмурий бинолар чўкиб, нобоп ҳолга келиб қолгани учун бузиб ташланиб, унинг ўрнига уч қаватли салобатли иншоот қуриш кўзда тутилган. Бу ишларга қанча маблағ сарфланиши ҳозирча аниқ эмас.\nО.Зияеванинг билдиришича, универсал магазин биноси 2003 йил апрелда АҚШнинг “Савиол ЛС” фирмасига 282 миллион сўмга сотилган. Вилоят ҳокими ва Вазирлар Маҳкамасининг кўрсатмаси билан бу ҳақдаги шартнома бекор қилиниб, бино “Андижонсавдо” концерни балансида қолдирилган. Бир неча йил ичида бу ерда замонавий савдо мажмуи қад ростлаши режалаштирилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гаитида “Мэттью” довули қурбонлари сони 877 кишига етди\t12:50, 08 октябрь 2016\tГаитида “Мэттью” довули қурбонлари сони 877 нафарга етди. Қутқарувчилар вайроналар остидан жасадлар топишда давом этишмоқда. Табиий офат оқибатида 1,5 миллион киши азият чеккан. 350 минг аҳоли гуманитар ёрдамга муҳтож. Республикада БМТ ва Қизил Ҳож мутахассилари ишлашмоқда, улар вақтинча лагерларга дорилар ва ичимлик суви етказишмоқда. Довул оқибатида содир бўлган сув тошқини минглаб уйларни сув остида қолдирди.


БАНК КРЕДИТЛАРИДАГИ ЯНГИ ИМТИЁЗЛАР - Ўзбекистон овози газетаси\nПрезидентимизнинг 2014 йил 7 апрелдаги «Ўзбекистон Республикасида инвестиция иқлими ва ишбилармонлик муҳитини янада такомиллаштиришга доир қўшимча чора-тадбирлар тўғрисида»ги Фармони ҳамда жорий йил 15 апрелдаги «Тадбиркорлик фаолиятини амалга ошириш ва давлат хизматларини кўрсатиш билан боғлиқ тартибларни янада такомиллаштириш чора-тадбирлари тўғрисида»ги қарори мамлакатимизда ишбилармонликни ривожлантириш борасида амалга оширилаётган ислоҳотларни янги босқичга олиб чиқишга хизмат қилиши билан аҳамиятлидир.\nПойтахтимиздаги «Туркистон» саройида Республика Марказий банки томонидан тижорат банклари раҳбарлари, 1200дан ортиқ тадбиркор иштирокида ташкил этилган тадбир ушбу ҳужжатлар талаблари ижросига бағишланди. Анжуманда Ўзбекистон Савдо-саноат палатаси раиси Алишер Шайхов, Касаба уюшмалари федерацияси кенгаши раиси Танзила Нарбоева ва бошқа тегишли ташкилотлар раҳбарлари иштирок этди.\nТадбирда сўнгги йилларда мамлакатимизда ишчанлик ва инвестиция муҳитини тубдан яхшилаш, бизнес юритишнинг жаҳон амалиётида қабул қилинган баҳолаш мезонларини жорий этишдек устувор ишларга алоҳида эътибор қаратилаётгани таъкидланди. Бу жараёнда Ўзбекистон банк тизими ҳам юқори даражадаги қулай инвестицион иқлимни юзага келтириш, кредит ташкилотлари шаффофлигини таъминлаш, тадбиркорлик фаолияти шартларини соддалаштириш, янги иш ўринлари яратиш орқали фаол иштирок этиб келмоқда. Яъни, малакали мутахассислар маҳаллий ҳокимият ва бошқа манфаатдор ташкилотлар билан биргаликда жойларда тадбиркорлар ҳамда кенг жамоатчилик билан туркум учрашувлар ташкил этиб, банк тизимидаги энг сўнгги эркинлаштириш чораларини батафсил шарҳлаб бермоқда.\nАна шундай эркинлаштириш чораларидан бири бу кичик тадбиркорлик субъектларини кредитлашнинг янги тартиби бўлиб, унда бизнес тузилмаларни қўшимча рағбатлантириш ва имтиёзлар бериш вазифалари белгилаб қўйилган. Ушбу янги тартибга мувофиқ, кредитлаш объектлари — микрофирмалар, кичик корхоналар, деҳқон ва фермер хўжаликлари сафига оилавий корхона ҳамда хусусий тадбиркорлар ҳам қўшилди.\nШунингдек, кредит ажратиш ва уни қоплаш муддатлари ўзгарди. Илгари инвестиция лойиҳаларини молиялаштириш учун кредитлар узайтириш ҳуқуқисиз беш йил муддатга берилган бўлса, эндиликда унинг муддати Банк кенгаши томонидан белгиланадиган бўлди. Бундан ташқари, агар айланма маблағларни тўлдириш учун кредитлар бир йилгача ажратилган бўлса, эндиликда бундай маблағларни бериш муддати бир ярим йилгача узайтирилди. Қишлоқ хўжалик маҳсулотлари ишлаб чиқариш учун айланма маблағларни тўлдиришга ажратилган кредитларни қоплаш муддати эса 24 ойгача чўзилди.\nАвваллари тижорат банклари томонидан фақат инвестиция мақсадлари учун берилган кредитлар бўйича имтиёзли давр белгиланар эди. Эндиликда барча кредитлар бўйича имтиёзли даврни белгилаш ҳуқуқи тижорат банклари томонидан ўрнатилади. Қолаверса, кредит олиб фойдаланувчиларга кредитни расмийлаштириш жараёнлари ҳам максимал даражада соддалаштирилди ва оптималлаштирилди. Эндиликда қарз олувчилар банкка кредит аризаси билан банк ҳисоб-рақамидаги пул маблағлари оқими кўрсатилган ҳолда бизнес режаларини нафақат қоғозда, балки электрон шаклда топширишлари мумкин.\nТақдим этиладиган зарур ҳужжатлар тўпламига сўнгги ҳисобот давридаги бухгалтерия баланси, дебиторлик ва кредиторлик қарзлари тўғрисидаги маълумот, 90 кун ва ундан ошиқ муддатдаги қарздорликлар бўйича таққослама акт, шунингдек, молиявий натижалар тўғрисидаги ҳисоботлар киритилди. Ав-валлари бундай ҳужжатларни фақат деҳқон хўжаликлари тақдим этмасди, эндиликда бундай енгиллик янги ташкил топган юридик шахсларга, якка тартибдаги тадбиркорларга ва юридик шахс бўлмасдан фаолият кўрсатаётган деҳқон хўжаликларига ҳам тааллуқлидир.\nХўжалик юритувчи субъектларнинг солиқ, молиявий ҳисоботларни тақдим этмаслик ва улар кўрсатилган манзилда йўқлиги ҳолатларида тижорат банкларидаги ҳисоб-варақлари бўйича операцияларни тўхтатиб туриш фақат суднинг тегишли қарори асосида амалга оширилади.\nШунингдек, тадбирда ишбилармонлик муҳитини янада такомиллаштириш мақсадида тижорат банклари аҳоли ва мижозлар билан ҳамкорлик қилишнинг электрон шаклларини жорий этиш, Ягона давлат интерактив хизматлари порталида «тадбиркорлик субъектининг кабинети» орқали интерактив хизматлар кўрсатиш чоралари кўрилаётгани хусусида иштирокчиларга атрофлича маълумот берилди.


Туркияда Россия элчиси қотилининг қариндошлари қўйиб юборилди\n12:12 / 22.12.2016\nАнқара прокуратураси Россия элчиси Андрей Карловни ўлдирган қотилнинг 6 қариндошига жавоб берди. Бу ҳақда CNN Turk хабар тарқатган.\nҚотил Март Олтинтошнинг отаси, онаси, синглиси, рафиқаси ҳамда 2 амакиси тегишли кўрсатмаларни бергач, уйларига қайтарилган. Уларни ҳибсга олиш учун асос йўқлиги айтилган. Улар ишда гувоҳлар мақомида.\nДипломатга ҳужум 19 декабрь куни Анқарадаги фотокўргазма очилиши вақтида содир бўлди. Полициячи Мавлуд Мерт Олтинтош элчига 7та ўқ узган. У фотокўргазмага Андрей Карловнинг соқчиси сифатида кирганди. У қотилликни амалга оширишидан кўп вақт ўтмай отиб ташланган.\nРоссияда бу суиқасд теракт сифатида баҳоланди. Бу қотиллик учун жавобгарликни Суриядаги "Жайш ал-Фатҳ" гуруҳи ўз зиммасига олди.\nЎзбекистондаги ўзгаришлар, Анқара суиқасди, Атамбаевнинг ташрифи, Сочи фожиаси ва бошқа асосий воқеалар\nКарловнинг қотили суиқасддан олдин сартарошга борган ва 44 долларга янги костюм сотиб олган\nГулен Россия элчиси ўлимига алоқадорлигини инкор этди\nТуркия томони Карловнинг қотили нега тириклай қўлга олинмаганига изоҳ берди\nПараллел спектакль (Анқарадаги қотиллик ҳақида)


Россия-Туркия можароси Марказий Осиё мамлакатларига "бош оғриғи" бўлди\n24 ноябрь куни Туркия томонидан Россия ҳарбий учоғининг уриб туширилиши Марказий Осиё мамлакатларини ноқулай аҳволга солиб қўйди.\nБу минтақада ҳеч ким собиқ мустамлакачи хўжайин Россия билан ёмон муносабатда бўлишни хоҳламайди.\nИккинчи тарафдан эса, қозоқлар, қирғизлар, туркманлар ҳамда ўзбеклар туркий халқлар бўлиб, Совет Иттифоқи парчаланиб кетганидан кейинги деярли 25 йил давомида Анқара маданий ва лингвистик қардошликка урғу бериб, Қозоғистон, Қирғизистон, Туркманистон ва Ўзбекистон билан дўстона алоқаларни ўрнатиб келади.\nҚозоғистон ташқи ишлар вазирлиги 25 ноябрь куни Россиянинг Су-24 бомбардимончи учоғи Туркия томонидан уриб туширилгани ҳақида баёнот эълон қилиб, ҳодисани “фожеали” ва “ачинарли”, деб атади.\nВазирлик қулатилган самолёт учувчиси ҳамда вертолётда қутқариш учун борган гуруҳ аъзоси ўлими муносабати билан таъзия билдириб, дарров “Шу кунларда терроризмга қарши кураш кетмоқда. Россия ҳам, Туркия ҳам шу йўлда иш олиб боряпти. Қозоғистон ҳам бу курашни қўллайди”, дея қўшимча қилди.\nБаёнотда Россия ва Туркия юзага келган тангликни юмшатишга ва халқаро терроризмга қарши курашга эътибор қаратишга чақирилди.\nБу Қозоғистон, Қирғизистон, Туркманистон ҳамда Ўзбекистон юриб бораётган йўлнинг қалтислиги аломатидир. Россия бу мамлакатларнинг йирик савдо ҳамкори бўлиб, ушбу тўрт Марказий Осиё давлатини Москва билан боғлаб турувчи совет давридан қолган ришталар ҳали-ҳануз жуда кўп.\nАммо Туркия ҳам бу мамлакатларнинг табиий дўсти бўлиб, уларнинг муҳим савдо ҳамкорига айланган. Марказий осиёлик талабалар турк университетларида йигирма йилдан ошиқ вақтдан бери таҳсил олиб келади.\nҚозоғистон, Қирғизистон ва Ўзбекистон фуқароларига Туркияга бориш учун виза керак эмас.\nБундан ташқари, турк қурилиш ширкатлари тўрттала Марказий Осиё мамлакатида фаолият кўрсатиб келади.\nТуркманистонда эса турк ширкатлари монополияга эришган, деса ҳам бўлади. Туркларни ҳисобга олмаганда, Туркманистонда қурилиш соҳасида узлуксиз ишлаб келаётган ягона хорижий ширкат Франциянинг Bouygues компаниясидир.\nМарказий Осиё тарихида Россиянинг ўрни катта. Бундан ташқари, Қирғизистонда ҳозирги кунда Россия ҳарбий базаси бор. (Тожикистонда ҳам рус ҳарбий базаси бор, аммо тожик тили туркий тил эмас).\nҚозоғистон эса Россия билан деярли 7 000 км узунликдаги чегарага эга.\nБундан келиб чиқадиган бўлсак, Марказий Осиё матбуоти Россия ҳарбий учоғининг қулатилиши ва бунинг ортидан Москва ва Анқара ўртасида юзага келган дипломатик жанжал ҳақида эҳтиёткорлик билан, қисқа хабар бериб келаётганидан ажабланмаса ҳам бўлади.\nҚозоғистоннинг Tengrinews.kz онлайн ахборот агентлиги 25 ноябрь куни таниқли сиёсий таҳлилчи Досим Сатпаев билан ўтказилган интервьюни эълон қилди. Суҳбат давомида Сатпаев “Қозоғистон Россиянинг кучга асосланган сиёсатига асир бўлмаслиги керак, чунки Россиянинг ҳаракатлари ўз ҳамкорлари учун борган сари кўпроқ муайян муаммоларни келтириб чиқармоқда”, деган.\nСатпаев Россия ва Туркия ўртасидаги ҳозирги тўқнашувда Қозоғистон ҳеч қайси мамлакатга ён босмаслиги кераклигини айтган. Аммо таҳлилчи келажакда “Қозоғистон кимга ён босишини ва қайси тарафга ўтишини очиқчасигиа эълон қилишга мажбур бўладиган вазият юзага келиши” мумкинлиги ҳақида огоҳлантирган.\n24 ноябрь куни Туркиянинг Сурия билан чегарасида содир бўлган ҳодисадан кейин барча Марказий Осиё ҳукуматлари Сатпаев айтиб ўтган вазият ҳақида бош қотираётган бўлса, ажаб эмас.